hotchpotch/miracl-hf-unified huggingface dataset:
ปานีร์
ปานีร์ (Paneer;; ภาษาฮินดี และภาษาเนปาลี पनीर "panīr"; "panir"; ; "penîr"; "panir"; ) เป็นชีสสดชนิดหนึ่งที่เป็นที่นิยมแพร่หลายในอินเดียภาคเหนือและภาคตะวันออก โดยในอินเดียภาคเหนือเรียกเชนะ เป็นที่นิยมในหมู่ผู้รับประทานมังสวิรัตน์เพราะไม่ใช้เอนไซม์จากตับลูกวัวมาช่วยในการแข็งตัว แต่ใช้น้ำมะนาว น้ำส้มหรือหางนมจากการทำปานีร์ครั้งก่อนหน้าใส่ลงในนมที่ต้มจนเดือดแล้วคนไปในทางเดียวกัน นมจะตกตะกอนเป็นก้อน เมื่อบีบน้ำออกและกดทับให้แข็ง จะได้ปานีร์ ในอินเดียใช้ปานีร์ทำอาหารได้หลายอย่าง เช่น แกงใส่ถั่วลันเตา แกงใส่ผักปวยเล้ง รัสมาลัย ปานีร์ย่างหรือข้าวหมกปานีร์ เป็นต้น
คำว่าปานีร์มีต้นกำเนิดมาจากภาษาเปอร์เซีย คำใน ภาษาดุรกี "peynir" คำใน ภาษาเปอร์เซีย "panir" คำใน ภาษาอาเซอร์ไบจาน "panir", และคำใน ภาษาอาร์เมเนีย "panir" (պանիր) ล้วนมาจากคำว่า "paneer" ซึ่งหมายถึงเนยชนิดหนึ่ง จุดกำเนิดของปานีร์ยังเป็นที่โต้เถียง ทั้งอินเดียในยุคพระเวท ชาวอัฟกัน ชาวอิหร่าน ชาวเบงกอล และชาวอินเดียเชื้อสายโปรตุเกส
ปานีร์เตรียมโดยการเติมอาหารที่เป็นกรด เช่น น้ำมะนาว น้ำส้มสายชู กรดซิตริกหรือโยเกิร์ต ลงในนมที่ร้อนเพื่อแยกเคิร์ดออกจากหางนม ส่วนที่เป็นเคิร์ดจะนำมากดน้ำออก นำมาแช่ในน้ำเย็น 2–3 ชั่วโมง การเตรียมปานีร์มีรายละเอียดอื่นๆต่างกันไปตามท้องถิ่น ในเนปาล จะนำส่วนที่เป็นเคิร์ดมาห่อผ้าแล้วทับด้วยของแข็งเช่น หิน แล้วตัดเป็นก้อนลูกเต๋าเพื่อใช้ใส่ในแกง ในอาหารเบงกาลีและอาหารอินเดียตะวันออกอื่นๆ เคิร์ดจะถูกนวดด้วยมือจนมีลักษณะคล้ายแป้งโดเรียก ছানা "sana" ใน ภาษาอัสสัม, ছানা "chhana" ใน ภาษาเบงกาลี หรือ ଛେନା "chhena" ใน ภาษาโอริยา และ ภาษาไมถิลี ในบริเวณต่อไปนี้ "sana"/"chhana"/"chhena" ถูกแยกออกจาก "โปนีร์" ซึ่งเป็นชีสที่มีลักษณะกึ่งแข็งมีรสเค็ม มีเกลือปริมาณสูง 
ปานีร์เป็นเนยชนิดที่ใช้ทำอาหารได้หลากหลายทั้งในอินเดียและปากีสถาน รวมทั้งในเนปาลและบังกลาเทศ บางครั้งหุ้มด้วยแป้งโด ทอดแล้วกินกับผักโขมหรือถั่ว ปานีร์ที่เรียก "chhana" นำไปปั้นเป็นก้อนกลมแล้วต้มในน้ำเชื่อม
เกษม ดวงแพงมาต
เกษม ดวงแพงมาต หรืออดีตพระเกษม อาจิณฺณสีโล ผู้เป็นที่รู้จักจากคดีหมิ่นศาสนาและคลิปแสดงการกระทำไม่เหมาะสมต่อพระพุทธรูป ต่อมาพระเกษมยอมรับว่าได้เสพเมถุนทางเวจมรรคกับลูกศิษย์ชายคนหนึ่ง ซึ่งเหตุการณ์ดังกล่าวพระราชปริยัติบัณฑิต เจ้าคณะจังหวัดเพชรบูรณ์ได้มีความเห็นว่าพระเกษมขาดจากความเป็นพระแล้ว ในที่สุดพระเกษมยอมลาสิกขาบทเมื่อวันที่ 18 มกราคม พ.ศ. 2558
21 มกราคม 2558 คณะสงฆ์จังหวัดเพชรบูรณ์มีมติว่าเกษมไม่สามารถกลับมาบวชเป็นภิกษุได้อีก
เกษม ดวงแพงมาต เกิดวันอาทิตย์ที่ 13 มีนาคม พ.ศ. 2503 (เอกสารข้อมูลศาลจังหวัดหล่มสัก ว่า 14 มีนาคม) บิดาชื่อนายยอย ดวงแพงมาต (บุตรนายก่าน ดวงแพงมาต) มารดาชื่อนางเก้ง จิรโชติ (บุตรีนายโก่ จิรโชติ) เป็นชาวจังหวัดอุดรธานี ต่อมาอุปสมบทที่วัดไชยาราม ต.เชียงพิณ อ.เมือง จ.อุดรธานี เมื่อ ปี พ.ศ. 2529 ได้รับฉายาในอุปสมบทว่า "อาจิณฺณสีโล" เมื่ออุปสมบทแล้ว ได้จาริกท่องเที่ยวตามสถานธรรม และป่าเขาทั่วไป จนเมื่อปี พ.ศ. 2534 ได้ปักกลด และประพฤติธุดงค์ ที่บริเวณป่าเขา หมู่บ้านห้วยยางทอง ต.วังกวาง ซึ่งไม่ไกลมากนักจากที่พักสงฆ์ป่าห้วยผึ้ง (วัดป่าสามแยก) ต่อมาเมื่อ ปี พ.ศ. 2538 จึงตกลงพักจำพรรษาที่ ที่พักสงฆ์วัดป่าสามแยกเพื่ออาศัยเป็นที่ปฏิบัติกิจวัตร และสั่งสอนธรรมะ ร่วมกับพระเฉลิม ภิกษุจากวัดป่าบ้านตาด จากนั้นพระภิกษุสงฆ์กับทั้งนักปฏิบัติธรรมะด้วยกันนั้นต่างก็ช่วยกันดูแลบำรุงป่าเขาที่แห้งแล้ง ด้วยการเพิ่มพืชพันธุ์ไม้ให้กับ ป่าเขาบริเวณนั้นซึ่งแต่ก่อนมีสภาพเสื่อมโทรม
สมัยที่ยังเป็นพระภิกษุ เกษมมีชื่อเสียงมากจากสอนพระพุทธศาสนาโดยอ้างอิงพระไตรปิฎกไว้เป็นตัวอย่างในการอ้างแหล่งข้อมูลทางวิชาการ และเผยแพร่ในสื่อต่าง ๆ รวมทั้งสื่อออนไลน์ เช่น ยูทูบ เว็บไซต์ เป็นต้น
สะพานแขวน
สะพานแขวน () คือ รูปแบบของสะพานแบบหนึ่ง ซึ่งพื้นสะพานถูกแขวนด้วยสายเคเบิลในแนวตั้ง ตัวอย่างสะพานแขวนแห่งแรกถูกสร้างขึ้นในทิเบตและภูฏานในคริสศตวรรษที่ 15 ในรูปแบบที่เรียบง่าย ซึ่งกลายเป็นรูปแบบของสะพานแขวนในศตวรรษที่ 19 สะพานที่ไม่มีสายแขวนในแนวตั้งมีประวัติศาสตร์ที่ยาวนานในเขตภูเขาหลายๆ แห่งทั่วโลก
สะพานแขวนมีสายเคเบิลแขวนระหว่างเสาหรือหอคอย และมีสายแขวนในแนวตั้ง ซึ่งถือน้ำหนักของพื้นสะพานด้านล่างและมีการจราจรอยู่ด้านบน โดยการก่อสร้างสะพานรูปแบบนี้ไม่ค่อยมีงานก่อสร้างที่ผิดพลาด สายเคเบิลหลักต้องถูกยึดติดที่แต่ละด้านและปลายสุดของสะพาน น้ำหนักถ่วงของสะพานจะเปลี่ยนเป็นความตึงของสายเคเบิลหลักๆ สายเคเบิลจะดึงหอคอยทั้งสองด้านไปจนถึงการรับน้ำหนักบนพื้นด้านล่าง ในบางครั้งหอคอยอาจจะตั้งอยู่บนขอบตลิ่งกว้างหรือหุบเขาที่ถนนสามารถเข้าถึงได้โดยตรง หรืออาจจะใช้สะพานที่มีเสาค้ำ (Truss bridge) ในการเชื่อมต่อกับสะพานแขวน
สะพานขึง
สะพานขึง () คือ สะพานรูปแบบหนึ่งที่มีหนึ่งหอคอยหรือมากกว่า ซึ่งมีสายเคเบิลในการพยุงพื้นสะพาน รูปแบบของสะพานนี้มีสองแบบหลัก ๆ ได้แก่ ฮาร์ป (harp) และแฟน (fan)
ในส่วนของฮาร์ปหรือการออกแบบแนวขนาน สายเคเบิลเกือบจะขนานกันเพื่อที่จะให้ความสูงและการเชื่อมต่อของหอคอยได้สัดส่วน
ในส่วนของแฟน สายเคเบิลทั้งหมดเชื่อมต่อหรือผ่านส่วนบนสุดของหอคอย การออกแบบของแฟนเหนือกว่าในด้านโครงสร้าง เพราะสายเคเบิลจบใกล้กับส่วนบนสุดของหอคอย แต่มีช่องว่างของแต่ละสายอย่างเพียงพอ ซึ่งปรับปรุงด้านการคุ้มครองสิ่งแวดล้อม และการเข้าถึงสายเคเบิลแต่ละสายได้อย่างดีในการดูแลรักษา
สะพานขึงเหมาะสมสำหรับช่วงกลางที่ยาวกว่าสะพานยื่น (cantilever bridge) และสั้นกว่าสะพานแขวน (suspension bridge) เพราะสะพานยืนจะหนักขึ้นอย่างรวดเร็วหากมีการสร้างช่วงกลางที่ยาวขึ้น และสะพานแขวนจะไม่ประหยัดมากขึ้นหากมีการสร้างช่วงกลางที่สั้นลง เพราะฉะนั้นสะพานขึงจึงเป็นทางเลือกที่เหมาะสำหรับสะพานที่ไม่สั้นหรือยาวมากเกินไป
ความแตกต่างระหว่างรูปแบบของสะพานแขวนและสะพานขึง
วงศ์ลิงลม
วงศ์ลิงลม (; ) เป็นวงศ์ของสัตว์เลี้ยงลูกด้วยนม ในอันดับไพรเมตวงศ์หนึ่ง ใช้ชื่อวงศ์ว่า Lorisidae (หรือ Loridae) สมาชิกในวงศ์นี้ที่เป็นที่รู้จักกันดี ประกอบไปด้วย ลิงลม หรือ นางอาย, ลิงลมเรียว, พอตโต, อังวานติโบ
ลักษณะของสัตว์ในวงศ์นี้ ถือเป็นไพรเมตขนาดเล็ก ลำตัวขนาดเท่าแมวบ้านหรือเล็กกว่า สีขนโดยปกติจะเป็นสีเทาหรือสีน้ำตาล สีเข้มที่ด้านข้างและด้านบนลำตัว มีดวงตากลมโตขนาดใหญ่ ใช้ประโยชน์ในการหากินในเวลากลางคืน ใบหน้ากลมแบน ใบหูมีขนาดเล็กและมักจะซ่อนอยู่ในขน นิ้วหัวแม่มือและนิ้วต่าง ๆ สั้น นิ้วเท้าที่สองของขาหลังมีกรงเล็บที่เหมาะสำหรับการทำความสะอาดขน หางสั้นหรือจะหายไปอย่างสมบูรณ์ เมื่อโตเต็มที่มีความยาวประมาณ 17-40 เซนติเมตร และมีน้ำหนักระหว่าง 0.3-2 กิโลกรัม ขึ้นอยู่กับชนิด มีฟันที่เขียนเป็นสูตรได้ คล้ายคลึงกับลีเมอร์:
มีระยะเวลาการตั้งท้องนานสี่ถึงหกเดือนและให้ลูกเต็มที่สองตัว ลูกอ่อนจะเกาะอยู่กับหน้าท้องของแม่หรือรอในรังขณะที่แม่ไปหาอาหาร ใช้เวลาประมาณ 3-9 เดือนขึ้นอยู่กับชนิด หย่านมและโตเต็มวัยภายใน 10-18 เดือน มีอายุยืนได้ถึง 20 ปี
เป็นสัตว์ที่ทรงตัวได้ดีบนต้นไม้ เป็นสัตว์ที่หากินในเวลากลางคืน ปกติจะเคลื่อนไหวเชื่องช้า แต่จะเคลื่อนไหวได้เร็วมากในเวลากลางคืนเมื่อจะจับอาหาร ปกติเป็นสัตว์กินเนื้อเป็นหลัก โดยจับสัตว์เล็ก ๆ กินเป็นอาหารได้หลากหลาย ทั้งแมงและแมลงต่าง ๆ, นก, ไข่นกและลูกนก หรือแม้กระทั่งค้างคาว อาจมีกินยอดใบอ่อนของพืชหรือผลไม้ต่าง ๆ เป็นอาหารรองลงไปได้ด้วย โดยปกติเป็นสัตว์ที่หากินและอาศัยอยู่ตามลำพัง
พบกระจายพันธุ์ในป่าดิบ หรือป่าเสื่อมโทรมของทวีปแอฟริกาตอนกลาง และในภูมิภาคเอเชียใต้จนถึงเอเชียตะวันออกเฉียงใต้ ในทวีปเอเชีย ในลิงลม หรือนางอาย ซึ่งพบในภูมิภาคเอเชียตะวันออกเฉียงใต้ ยังมีน้ำลายที่มีพิษร้ายแรงอีกต่างหาก โดยถือว่าเป็นสัตว์เลี้ยงลูกด้วยนมเพียงจำพวกเดียวที่มีพิษ โดยพิษนี้มีลักษณะคล้ายน้ำมันที่ผลิตออกมาจากข้อศอก ลิงลมจะผสมน้ำมันนี้กับน้ำลายตัวเองเพื่อใช้ในการกัด ปัจจุบัน นักวิทยาศาสตร์ยังไม่ทราบถึงสาเหตุที่แท้จริงของการพิษนี้ ซึ่งเป็นไปได้ทั้งใช้เพื่อการป้องกันตัว, แย่งชิงคู่และอาณาเขต, ล่าอาหาร รวมถึงมีไว้เพื่อกำจัดปรสิตสิ่งรบกวนตามร่างกายอีกด้วย
ปัจจุบันแบ่งออกได้เป็น 5 สกุล 11 ชนิด (พบในประเทศไทย 2 ชนิด)
ลอริส
ลอริส () เป็นวงศ์ย่อยของสัตว์เลี้ยงลูกด้วยนมในอันดับวานรหรืออันดับไพรเมตวงศ์หนึ่ง ใช้ชื่อวิทยาศาสตร์ว่า Lorisinae จัดอยู่ในวงศ์ใหญ่ Lorisidae หรือลิงลม
สมาชิกในวงศ์ย่อยนี้ล้วนแต่เป็นสัตว์ที่หากินในเวลากลางคืน พบกระจายพันธุ์ในป่าดิบและป่าประเภทอื่น ๆ รวมถึงป่าเสื่อมโทรมหรือชายป่าใกล้กับชุมชนของมนุษย์ในภูมิภาคเอเชียใต้ เช่น อินเดีย, ศรีลังกา, ปากีสถาน, เนปาล จนถึงเอเชียตะวันออกเฉียงใต้ ทั้งในส่วนที่เป็นผื่นแผ่นดินใหญ่ และส่วนที่เป็นหมู่เกาะต่าง ๆ
เป็นสัตว์ที่หากินในเวลากลางคืน โดยใช้ชีวิตและหากินบนต้นไม้เป็นหลัก มีความสามารถปีนป่ายต้นไม้ในส่วนต่าง ๆ ได้เก่ง มีการทรงตัวที่ดีเยี่ยม มีลักษณะเด่นคือ มีดวงตาที่กลมโตขนาดใหญ่เห็นได้ชัดเจน ใช้สำหรับการมองในเวลากลางคืน เป็นสัตว์ที่กินได้ทั้งพืชและสัตว์ แต่จะกินสัตว์เล็ก ๆ เช่น แมงหรือแมลงต่าง ๆ, สัตว์เลื้อยคลาน, ไข่นกหรือลูกนก หรือกระทั่งนกขนาดเล็กที่โตเต็มตัวหรือค้างคาว หรือแม้กระทั่งทาก เป็นอาหารหลัก และจะกินพืช เช่น ยางไม้, ลูกไม้, ผลไม้, ใบไม้ เป็นอาหารรองลงไป
ลิงลมตัวเมียบางครั้งจะทิ้งลูกอ่อนไว้ในรังเมื่อออกไปหากิน สามารถผลิตพิษได้จากสารเคมีที่คล้ายน้ำมันที่หลั่งมาจากนิ้วมือและข้อศอกผสมกับน้ำลาย พิษนี้มีฤทธิ์ในการทำลายเนื้อเยื่อ แม้แต่ลิงลมวัยอ่อนหรือขนาดเล็กก็มีพิษนี้แล้ว แม้ปัจจุบันจะยังไม่ทราบเป็นที่แน่ชัดว่ามีไวส้เพื่ออะไร แต่ก็สามารถใช้ประโยชน์ได้หลากหลายทั้งเป็นการกำจัดปรสิตที่มาเกาะตามขน หรือป้องกันตัวจากสัตว์ใหญ่กว่า เช่น หมี หรืออุรังอุตังที่กินลิงลมเป็นอาหารลิงลม เป็นสัตว์ที่มีลักษณะน่ารักเหมือนตุ๊กตา กอรปกับการเคลื่อนไหวที่เชื่องช้า จึงนิยมอย่างมากในการเลี้ยงเป็นสัตว์เลี้ยง โดยเฉพาะอย่างยิ่งมีผู้เผยแพร่คลิปวีดีโอลิงลมซึ่งเป็นสัตว์เลี้ยงของตนผ่านทางยูทิวบ์ มีปริมาณผู้กดไลค์เป็นจำนวนมาก ทำให้กระแสความนิยมพุ่งขึ้นไปอีก แต่ลิงลมก็ถือว่าเป็นสัตว์ป่าที่มีกฎหมายคุ้มครอง โดยทุกชนิดอยู่ในภาวะที่เสี่ยงใกล้สูญพันธุ์ ลิงลมถือเป็นสัตว์ป่าชนิดต้น ๆ ที่มีการค้าขายกันในธุรกิจค้าสัตว์ป่า โดยมีแหล่งใหญ่อยู่ที่ตลาดนัดสวนจตุจักร ในกรุงเทพมหานคร และตลาดค้าสัตว์ป่าบนเกาะชวา และตลาดส่งออกที่สำคัญอยู่ที่ญี่ปุ่น, รัฐเซีย และสหรัฐอเมริกา โดยก่อนจะนำมาเลี้ยง ผู้ค้ามักจะทำการตัดเขี้ยวหรือฟันหน้าก่อนเพื่อมิให้ถูกกัดด้วยวิธีตัดเอาจากกรรไกรตัดเล็บหรือคีม ซึ่งวิธีการแบบนี้จะทำให้ยังเหลือรากฟันอยู่ ทำให้ลิงลมติดเชื้อหรือได้รับบาดเจ็บจนไม่สามารถกินอาหารได้ ลิงลมที่เกาะชวานับเป็นชนิดที่เสี่ยงต่อการสูญพันธุ์มากที่สุด ตัวที่ถูกตรวจยึดมาได้เมื่อนำเข้าสู่ศูนย์ฟื้นฟู แต่เมื่อปล่อยตัวเข้าสู่ป่า มีปริมาณเพียงไม่กี่ตัวเท่านั้นที่เอาชีวิตรอดได้
วัฎจักรฮามิลตัน
ในการศึกษาทางด้านคณิตศาสตร์ของทฤษฎีกราฟ วัฏจักรฮามิลตันเป็นวิถีในกราฟมีทิศทางหรือกราฟไม่มีทิศทางที่ผ่านจุดยอดทุกจุดเพียงหนึ่งครั้ง วัฏจักรฮามิลตันเป็นวิถีฮามิลตันที่เป็นวัฏจักรนั่นเอง การพิจารณาว่ากราฟใดกราฟหนึ่งมีวัฎจักรฮามิลตันหรือไม่นั้นเป็นการแก้ไขปัญหาวิถีฮามิลตันซึ่งเป็นปัญหาเอ็นพีบริบูรณ์
วิถีฮามิลตันและวัฏจักรฮามิลตันได้รับการตั้งชื่อตามวิเลียม โรแวน ฮามิลตันผู้คิดค้นเกมไอโคเซียนซึ่งมีชื่อเรียกอีกชื่อหนึ่งว่า"ปริศนาของฮามิลตัน" ทั้งนี้เป็นปริศนาที่เกี่ยวข้องกับการหาวัฏจักรฮามิลตันในทุกๆด้านของรูปทรงสิบสองหน้า ฮามิลตันแก้ไขปัญหานี้โดยใช้แคลคูลัสไอโคเซียนซึ่งเป็นโครงสร้างทางพีชคิตที่มีพื้นฐานมาจากรากของหนึ่ง ผลเฉลยของปัญหานี้ไม่สามารถนำมาใช้กับกรณีทั่วไปอื่นๆได้ ทั้งนี้ ถึงแม้ว่าชื่อกล่าวนี้มีชื่อของฮามิลตันเขามาเกี่ยวข้องแต่วัฏจักรฮามิลตันนี้ได้รับการศึกษามาก่อนหน้านี้จากโทมัส เคิร์กแมน
"วิถีฮามิลตัน"เป็นวิถีที่ผ่านจุดยอดแต่ละจุดเพียงหนึ่งครั้ง กราฟที่เชื่อมโยงแบบฮามิลตันคือกราฟที่มีวิถีฮามิลตันระหว่างจุดยอดสองจุดสำหรับจุดยอดทุกๆจุดในกราฟ
"วัฏจักรฮามิลตัน"เป็นวัฏจักรที่ผ่านจุดยอดแต่ละจุดเพียงหนึ่งครั้ง (ยกเว้นจุดเริ่มต้และจุดสิ้นสุดซึ่งเป็นจุดเดียวกันและมีวัฏจักรผ่านสองคร้ง) กราฟที่มีวัฏจักรฮามิลตันเรียกว่ากราฟฮามิลตัน
วอลเลย์บอลหญิงทีมชาติเบลเยียม
วอลเลย์บอลหญิงทีมชาติเบลเยียม () เป็นตัวแทนของประเทศเบลเยียมในการแข่งขันวอลเลย์บอลนานาชาติรวมถึงนัดกระชับมิตร ฉายาของพวกเธอคือเสือเหลือง
ในการแข่งขันวอลเลย์บอลเวิลด์กรังด์ปรีซ์ 2014 รอบสุดท้าย ที่ โตเกียว ประเทศญี่ปุ่น ทีมชาติเบลเยียมจบอันดับที่ 6 และในการแข่งขันวอลเลย์บอลเวิลด์กรังด์ปรีซ์ 2015 ทีมชาติเบลเยียมได้เป็นฝ่ายแพ้ทีมชาติไทย ที่ 3–1 เซต
ชนะเลิศ   รองชนะเลิศ   อันดับที่ 3   อันดับที่ 4
 ชนะเลิศ   รองชนะเลิศ   อันดับที่ 3   อันดับที่ 4
 ชนะเลิศ   รองชนะเลิศ   อันดับที่ 3   อันดับที่ 4
วอลเลย์บอลหญิงทีมชาติยูโกสลาเวีย
วอลเลย์บอลหญิงทีมชาติยูโกสลาเวีย () เป็นตัวแทนของประเทศยูโกสลาเวีย
ถังอับเฉา
ถังอับเฉา () เป็นส่วนของท้องเรือหรือส่วนของฐานทุ่นลอย ที่ออกแบบไว้ให้สูบน้ำเข้าออกได้
เพื่อปรับจุดศูนย์ถ่วงให้เรือหรือทุ่นนั้นสามารถทรงตัวได้ดีขึ้น โดยเฉพาะในสภาพทะเลเปิด
ส่วนถังอับเฉาในเรือดำน้ำ จะไม่ได้มีหน้าที่ปรับจุดศูนย์ถ่วงเพียงอย่างเดียว แต่จะควบคุมการดำลง/ลอยขึ้น และระดับความลึกของเรือดำน้ำด้วย
โดยเมื่อต้องการจะดำลง ก็จะสูบน้ำเข้าถังอับเฉา จนตัวเรือมีความถ่วงจำเพาะมากกว่าน้ำรอบๆ ทำให้เรือจมลง
และเมื่อต้องการจะลอยขึ้น ก็จะไล่น้ำออกจะถังอับเฉาโดยใช้อากาศอัดมาแทนที่จนเรือมีความถ่วงจำเพาะน้อยกว่าน้ำ ทำให้เรือลอย
นอกจากจะใช้กับเรือแล้ว ยังมีการใช้ถังอับเฉาลักษณะคล้ายกันในส่วนฐานของแท่นขุดเจาะน้ำมันและกังหันลมแบบลอยทะเล เพื่อรักษาจุดศูนย์ถ่วงด้วย
วอลเลย์บอลหญิงทีมชาติตรินิแดดและโตเบโก
วอลเลย์บอลหญิงทีมชาติตรินิแดดและโตเบโก () เป็นตัวแทนของประเทศตรินิแดดและโตเบโก
ราชอาณาจักรทิเบต
ราชอาณาจักรทิเบต เป็นรัฐเอกราชโดยพฤตินัยระหว่าง ค.ศ. 1912 ถึง 1951 ปกครองแบบราชาธิปไตยภายใต้รัฐธรรมนูญ ภายหลังจาการล่มสลายของราชวงศ์ชิง จนถึง ค.ศ. 1950 กองทัพปลดปล่อยประชาชนได้เข้ายึดครองดินแดนธิเบต และผนวกเขตดินแดนโดยมีสถานะเป็นเขตปกครองตนเองทิเบตของสาธารณรัฐประชาชนจีน
วอลเลย์บอลหญิงในกีฬามหาวิทยาลัยโลก 2013
ทัวร์นาเมนต์ววอลเลย์บอลหญิงในกีฬามหาวิทยาลัยโลก 2013 จัดขึ้นระหว่าง 8–15 กรกฎาคม ในคาซาน ประเทศรัสเซีย
การจับฉลากเป็นดังนี้:
คะแนนเสียงข้างมาก
คะแนนเสียงข้างมาก ประกอบด้วยสมาชิกเกินกึ่งหนึ่งของสมาชิกทั้งหมด เปรียบได้กับคะแนนเสียงที่เหนือกว่า (plurality) ซึ่งเป็นกลุ่มย่อยที่ใหญ่กว่ากลุ่มย่อยอื่นที่พิจารณาทั้งหมด คือ คะแนนเสียงที่เหนือกว่าไม่จำเป็นต้องเป็นคะแนนเสียงข้างมาก เพราะสมาชิกของคะแนนเสียงที่เหนือกว่าอาจประกอบด้วยสมาชิกน้อยกว่ากึ่งหนึ่งของสมาชิกทั้งหมด
คะแนนเสียงข้างมากอาจเรียกเป็นคะแนนเสียงข้างมากปรกติ ซึ่งต่างจากฝ่ายข้างมากประเภทอื่น เช่น คะแนนเสียงข้างมากทั้งหมด (overall majority) ในระบบรัฐสภา ซึ่งคือ ผลต่างของสมาชิกสภานิติบัญญัติระหว่างรัฐบาลกับฝ่ายค้าน คะแนนเสียงข้างมากเด็ดขาด คือ คะแนนเสียงข้างมากของผู้มีสิทธิ์เลือกตั้งทั้งหมด ไม่ใช่เฉพาะผู้ที่มาใช้สิทธิ์เลือกตั้ง และคะแนนเสียงข้างมากเด็ดขาด (supermajority) ซึ่งเป็นคะแนนเสียงข้างมากที่ใหญ่กว่าคะแนนเสียงข้างมากปรกติ
เจที มาร์เวลลัส
เจที มาร์เวลลัส (; ) เป็นทีมวอลเลย์บอลหญิง ซึ่งมีเจ้าของคือบริษัท เจแปนโทแบคโค จำกัด และตั้งอยู่ ณ นิชิโนะมิยะ จังหวัดเฮียวโงะ ประเทศญี่ปุ่น โดยทีมนี้เข้าแข่งขันในวี.พรีเมียร์ลีก
คิม ยอน-คยอง ซึ่งเป็นนักกีฬาวอลเลย์บอลหญิงทีมชาติเกาหลีใต้ ได้เคยทำหน้าที่ประจำสังกัดสโมสรแห่งนี้ และใน ค.ศ. 2014 ทางสโมสรได้ประกาศถึงการร่วมทีมของอรอุมา สิทธิรักษ์ ซึ่งเป็นนักวอลเลย์บอลจากประเทศไทยอย่างเป็นทางการข้อมูล ณ เดือนตุลาคม ค.ศ. 2018
ศิลาวรรณ อินต๊ะมี
ศิลาวรรณ อินต๊ะมี เป็นนักกีฬาฟุตบอลหญิงทีมชาติไทย โดยในเดือนพฤษภาคม พ.ศ. 2557 เธอเป็นหนึ่งในฟุตบอลหญิงทีมชาติไทยที่สามารถสร้างประวัติศาสตร์พาทีมเข้าร่วมแข่งขันฟุตบอลโลกหญิง 2015 ที่ประเทศแคนาดาได้สำเร็จ
ศิลาวรรณ อินต๊ะมี เป็นบุคคลจากอำเภอแม่ออน จังหวัดเชียงใหม่ เธอชอบเล่นกีฬาตั้งแต่วัยเด็ก ที่ซึ่งเล่นได้ดีเกือบทุกชนิด และกีฬาที่เธอชอบที่สุดคือฟุตบอล โดยศิลาวรรณในช่วงนั้นได้เข้าศึกษาระดับชั้นประถมและมัธยมต้นที่โรงเรียนวัดห้วยทราย
เมื่ออายุได้ 12 ปี เธอได้เริ่มฝึกฟุตบอลอย่างจริงจังหลังเลิกเรียน ทั้งจากผู้ฝึกสอน และจากการถ่ายทอดสดฟุตบอลต่างประเทศ จากนั้น เธอได้รับเลือกเป็นนักฟุตบอลเยาวชนหญิงของจังหวัดเชียงใหม่ โดยได้เข้าร่วมแข่งขันกีฬาเยาวชนและกีฬานักเรียนนักศึกษา ก่อนที่จะได้รับการทาบทามสู่โรงเรียนกีฬา จังหวัดชลบุรี หลังจากนั้น เธอได้ฝึกพัฒนาฝีเท้าอย่างต่อเนื่อง และเพียง 1 ปี ศิลาวรรณก็ได้รับเลือกให้เข้าร่วมฟุตบอลหญิงทีมชาติไทยรุ่นอายุไม่เกิน 19 ปีได้สำเร็จ โดยได้เป็นตัวหลักของทีมเมื่ออายุ 19 ปี กระทั่งได้รับเลือกเข้าร่วมทีมฟุตบอลหญิงทีมชาติไทยชุดใหญ่ในเวลาต่อมา
ในเดือนเมษายน พ.ศ. 2555 ศิลาวรรณเคยได้รับการทาบทามให้เข้าร่วมทีมสโมสรฟุตบอลสเปรันซาโอซะกะ-ทะกะสึกิ ที่ประเทศญี่ปุ่น แต่แม้จะได้รับเลือก เธอก็ไม่ได้เข้าร่วมทีมในปีดังกล่าว เนื่องด้วยทางผู้ฝึกสอนต้องการให้รอไปพร้อมกับเพื่อนร่วมทีมอีก 2 คน
วันที่ 21 พฤษภาคม พ.ศ. 2557 ในการแข่งขันฟุตบอลหญิงเอเชียนคัพ 2014 ศิลาวรรณได้เป็นหนึ่งในผู้เล่นตัวจริงให้แก่ทีมชาติไทยเมื่อครั้งที่พบกับฟุตบอลหญิงทีมชาติเวียดนาม ในรอบเพลย์ออฟชิงอันดับ 5 ที่ซึ่งทีมของเธอได้เป็นฝ่ายชนะจากการแข่งขันนัดดังกล่าว
ด้านชีวิตส่วนตัว เธอกำลังคบหากับนักฟุตบอลหญิงเช่นเดียวกัน แต่ไม่ใช่เพื่อนร่วมทีม และไม่พร้อมเปิดตัวแต่อย่างใด
ขนมกุยช่าย
ขนมกุยช่าย (; แต้จิ๋ว: "กุยไช่ก้วย"; จีนกลาง: "โจ่วไชกั่ว") หรือที่เขตอำเภอพนมทวน จังหวัดกาญจนบุรีเรียก "ช่วยปั้น" เป็นขนมประเภทก้วยของชาวจีนแต้จิ๋วชนิดหนึ่ง ตัวแป้งทำจากแป้งข้าวเจ้าผสมแป้งมัน ไส้ทำจากกุยช่ายเขียว กุยไช่ก้วยของชาวจีนแต้จิ๋วจะหมายถึงชนิดที่ไส้ทำจากกุยช่ายเท่านั้น ส่วนในไทย ขนมกุยช่ายที่ทำจากแป้งอย่างเดียวกันแต่เปลี่ยนไส้เป็นแบบอื่น เช่น ไส้เผือก ไส้หน่อไม้ ไส้มันแกว ล้วนเรียกว่าขนมกุยช่าย กุยช้ายแบบจีนนั้นมีแบบที่เป็นติ่มซำ ซึ่งทำชิ้นเล็ก แป้งใช้แป้งตังหมิ่นซึ่งเป็นแป้งสาลีที่นำกลูเต็นออกแล้วแทนแป้งข้าวเจ้า มีทั้งแบบนึ่งและทอด ถ้าทอดจะเรียก"กุยช่ายเจี้ยน" อีกแบบหนึ่งเป็นขนมกุยช่ายแบบแต้จิ๋วที่มีขนาดใหญ่กว่า
สำหรับขนมกุยช่ายที่เป็นที่นิยมในไทย มี 3 แบบ คือ ขนมกุยช่ายแบบแต้จิ๋ว ที่ทำเป็นก้อนขนาดใหญ่ ขนมกุยช่ายแบบถาด ที่ใส่กุยช่ายกวนไปพร้อมแป้งแล้วนึ่งให้สุก และขนมกุยช่ายปากหม้อหรือขนมกุยช่ายแป้งสด ซึ่งใช้แป้งแบบข้าวเกรียบปากหม้อ แต่เปลี่ยนไส้เป็นกุยช่ายผัดแทน
ขนมกุยช่ายโดยทั่วไปเนื้อแป้งจะเป็นสีขาว หากใช้ในงานเทศกาลหรือไหว้เจ้าต่าง ๆ เนื้อแป้งจะเป็นสีชมพูหรือแดงเรื่อ ๆ
โดยสถานที่ ๆ ขึ้นชื่อเรื่องขนมกุยช่ายอร่อยนั้นคือ ตลาดพลู ในเขตธนบุรี สันนิษฐานว่าเข้ามาสู่ประเทศไทยในรัชสมัยรัชกาลที่ 5 และแพร่หลายโดยทั่วไปหลังสงครามโลกครั้งที่สอง
รังดา
รังดา (Rangda) เป็นเจ้าแม่ศักดิ์สิทธิ์ตามความเชื่อของชาวบาหลี ในตำนานกล่าวว่าเดิมนางรังดาเป็นมารดาของพระเจ้าเอร์ลังคะ ผู้สร้างอาณาจักรดาหาบนเกาะชวาเมื่อราวพุทธศตวรรษที่ 17 – 18 พระนางเป็นผู้นิยมเวทมนตร์ตันตระแบบฝ่ายซ้าย ทำให้สวามีของพระนาง ผู้เป็นบิดาของพระเจ้าเอร์ลังคะ ขับไล่นางเข้าป่า และหาพระมเหสีใหม่ โดยพระเจ้าเอร์ลังคะมิได้ขัดขวาง ทำให้พระนางผูกใจเจ็บและทำลายกรุงดาหาโดยรวบรวมศิษย์ที่เป็นสตรีมาทำพิธีบูชาเจ้าแม่กาลี แล้วร่ายมนต์สาปแช่งทำให้เกิดโรคภัยไข้เจ็บจนกรุงดาหาสาบสูญไป
ในปัจจุบันเมื่อเกิดเหตุการณ์ที่เป็นเภทภัยขึ้นในเกาะบาหลี เช่น โรคระบาด ชาวบาหลีจะทำพิธีทรงเจ้าแม่รังดา โดยให้เจ้าแม่รังดามาเผชิญหน้ากับบาโรง ในตอนท้าย เด็กหนุ่มที่เข้าทรงบาโรงจะถือกริชไปแทงนางรังดา นางรังดาจะร่ายมนต์ให้กริชกลับไปแทงเด็กหนุ่มเหล่านั้น แต่แทงไม่เข้าด้วยอำนาจของบาโรง
หลี่จงถังเยฺว่
หลี่จงถังเยฺว่ (; "เพลงหลี่ จงถัง") เป็นเพลงประจำชาติอย่างกึ่งเป็นทางการเพลงแรกของประเทศจีน หลี่ หงจาง (李鴻章) ประพันธ์ขึ้นใน ค.ศ. 1896 ช่วงราชวงศ์ชิง ทั้งยังใช้เป็นเพลงสรรเสริญพระบารมีของราชวงศ์ชิงด้วย
รัชศกกวังซฺวี่ (光绪) ปีที่ 22 (ตรงกับ ค.ศ. 1896) หลี่ หงจาง ซึ่งควบตำแหน่งจื๋อลี่จ่งตู (直隸總督; "ผู้ว่าจื๋อลี่") และเป่ย์หยางทงชางต้าเฉิน (北洋通商大臣; "ขุนนางผู้ใหญ่ฝ่ายพาณิชย์เป่ย์หยาง") เดินทางเยือนยุโรปตะวันตกกับรัสเซียอย่างเป็นทางการ ประเทศทั้งสองขอทราบเพลงประจำชาติจีนเพื่อจะได้บรรเลงในงานต้อนรับ หลี่ หงจาง จึงเอาบทกวีที่หวัง เจี้ยน (王建) ประพันธ์ขึ้นในสมัยราชวงศ์ถังมาดัดแปลงใช้ในงานดังกล่าว
ซ่งหลงฉี
ซ่งหลงฉี (; "ชมธงมังกร") เป็นเพลงชาติอย่างกึ่งเป็นทางการของประเทศจีน ทั้งเป็นเพลงประจำกองทัพและเพลงสรรเสริญพระบารมี
รัชศกกวังซฺวี่ (光绪) ปีที่ 32 (ตรงกับ ค.ศ. 1906) มีการยุบกองทัพราชวงศ์ชิง และประพันธ์เพลงนี้ขึ้นเป็นเพลงชาติชั่วคราว
ฮะเก๋า
ฮะเก๋า (; ; พินอิน: "xiā jiǎo"; ความหมาย: ""เกี๊ยวกุ้ง"") เป็นอาหารว่างประเภทติ่มซำของจีน นิยมเสิร์ฟพร้อมกับ sieu mai
ตัวแป้งทำจากแป้งตังหมิ่นผสมแป้งมันที่ทำจากมันสำปะหลังหรือมันฝรั่ง เมื่อสุกจะเหนียวและใส มองเห็นไส้ด้านใน จัดเป็นติ่มซำที่ต้องใช้ฝีมือในการทำชนิดหนึ่ง
ฮะเก๋า ที่จังหวัดตรัง ทางภาคใต้ของไทย ซึ่งเป็นสถานที่ ๆ ขึ้นชื่อเรื่องติ่มซำจะไม่เรียกว่า ฮะเก๋า แต่จะเรียกว่า ""จีบขาว"" ขณะที่ขนมจีบจะเรียกว่า ""จีบเหลือง""
ฝั่นโก๋
ฝั่นโก๋ (Fun guo พินอิน: fěn guǒ ความหมาย "ขนมแป้ง" หรือ Chaozhou fun guo) เป็นอาหารจีนประเภทติ่มซำชนิดหนึ่ง แป้งทำจากแป้งตังหมิ่นผสมแป้งมันเช่นเดียวกับฮะเก๋า แต่แป้งบางกว่า และปั้นเป็นทรงพระจันทร์เสี้ยว ไส้เป็นหมูสับผสมผัก ถ้าเป็นฝั่นโก๋แต้จิ๋ว ไส้จะเป็นผักกาดดองผสมหน่อไม้
เผือกทอดสอดไส้
เผือกทอดหรือเผือกทอดสอดไส้ เป็นอาหารว่างของจีนประเภทติ่มซำยอดนิยมชนิดหนึ่ง ทำจากแป้งตังหมิ่นผสมกับเผือกนึ่งบด ห่อไส้ที่ทำจากหมูสับ ไก่ กุ้ง เป็นติ่มซำมาตรฐานในภัตตาคารในฮ่องกง ตัวแป้งจะผสมแอมโมเนียลงไปด้วย เพื่อให้เกิดการแตกตัวเวลานำไปทอดในอุญหภูมิที่พอเหมาะ โรงแรมในไทยนิยมเสิร์ฟคู่กับน้ำจิ้มบ๊วยหวาน
ในไทยมีอาหารอีกชนิดหนึ่งเรียกเผือกทอดเช่นกันซึ่งจะหั่นเผือกเป็นชิ้นใหญ่แล้วชุบแป้งทอดแบบเดียวกับกล้วยทอดหรือจำปาดะทอดซึ่งไม่ใช่ติ่มซำ
ซาลาเปาหน้าแตก
ซาลาเปาหน้าแตก (Cha siu bao หรือ char siu bao) เป็นซาลาเปาแบบกวางตุ้ง ไส้ที่นิยมเป็นไส้หมูแดง จัดเป็นติ่มซำชนิดหนึ่ง บางครั้งขายเป็นขนมอบในจีน
ซาลาเปาหน้าแตกนี้ใกล้เคียงกับซาลาเปาแบบนึ่ง แต่ซาลาเปาหน้าแตกจะใช้ทั้งยีสต์และผงฟู ทำให้มีเนื้อนุ่มฟูมากกว่า
ซิกน่า
บริษัท ซิกน่า ประกันภัย จำกัด(มหาชน) เป็นผู้เชี่ยวชาญด้านการนำเสนอแผนประกันสุขภาพและประกันอุบัติเหตุส่วนบุคคลผ่านช่องทางเทเลมาร์เก็ตติ้งและการตลาดทางตรงในประเทศไทย ผลิตภัณฑ์ของซิกน่า ประเทศไทย คือ แผนประกันสุขภาพ แผนประกันโรคร้ายแรง แผนประกันอุบัติเหตุ และแผนประกันการเดินทางที่เป็นนวัตกรรม เพื่อให้ความคุ้มครองแก่ลูกค้ารายบุคคลรวมถึงบุคคลในครอบครัว
กลุ่ม บริษัท ซิกน่า มีต้นกำเนิดจาก เมืองฟิลาเดลเฟีย มลรัฐเพนซิลเวเนีย และเมืองฮาร์ทฟอร์ด มลรัฐคอนเน็กติคัท จากประเทศสหรัฐอเมริกา ปัจจุบันกลุ่ม บริษัท ซิกน่า ดำเนินธุรกิจทางด้าน การประกันสุขภาพแบบครบวงจร เช่น ด้านการรักษาพยาบาล ทันตกรรม การจ่ายยาและสุขภาพสายตา รวมถึงผลิตภัณฑ์อื่นๆที่เกี่ยวข้อง ได้แก่ การคุ้มครองภาวะทุพพลภาพ คุ้มครองชีวิต และอุบัติเหตุ โดยมีทีมงานด้านการขายอยู่ในกว่า 30 ประเทศเพื่อให้บริการลูกค้ากว่า 90 ล้านรายทั่วโลก โดยมีพันธกิจในการส่งเสริมให้ลูกค้าที่ได้รับบริการจากเรามี คุณภาพชีวิต สุขภาพ และความมั่นคงในชีวิตที่ดียิ่งขึ้น
อี จง-ซ็อก
อี จง-ซ็อก (; เกิด 14 กันยายน ค.ศ. 1989) เป็นนักแสดงและนายแบบชาวเกาหลีใต้ เริ่มเข้าสู่วงการบันเทิงในปี ค.ศ. 2005 ในฐานะนายแบบ เขายังเดินแบบให้กับโซลแฟชันวีก และกลายเป็นนายแบบที่อายุน้อยที่สุดที่ได้เดินแบบให้กับงานดังกล่าว อีเริ่มอาชีพนักแสดงในปี ค.ศ. 2010 เขายังได้รับบทนำในละครเรื่อง "โรงเรียนหัวใจใส" (2012) โดยเริ่มเป็นที่รู้จักจากการแสดงในละครเรื่อง "ไอแคนเฮียร์ยัวร์วอยซ์" (2013) และได้รับความนิยมในละครอีกหลายเรื่อง เช่น "Doctor Stranger" (2014), "พิน็อกคิโอ รักนี้หัวใจไม่โกหก" (2014), "W รักข้ามมิติ" (2016) และ "ไวล์ยูเวอร์สลีปปิง" (2017)
ยูฟ่าแชมเปียนส์ลีก นัดชิงชนะเลิศ 2014
ยูฟ่าแชมเปียนส์ลีก นัดชิงชนะเลิศ 2014 เป็นการแข่งขันนัดชิงชนะเลิศของ ยูฟ่าแชมเปียนส์ลีก ฤดูกาล 2013–14, และเป็นครั้งที่ 59 ของการแข่งขันชิงแชมป์สโมสรในทวีปยุโรป โดย ยูฟ่า, และเป็นฤดูกาลที่ 22 นับตั้งแต่การเปลี่ยนชื่อ จาก ยูโรเปียนแชมเปียนคลับ เป็น ยูฟ่าแชมเปียนส์ลีก.
การแข่งขันจะมึข้นในวันเสาร์ที่ 24 พฤษภาคม ค.ศ. 2014, ที่สนาม อิชตาดีอูดาลุช ในกรุง ลิสบอน, ประเทศโปรตุเกส, ระหว่างสองฝั่งจากสเปน เรอัลมาดริด และ อัตเลตีโกมาดริด. มันเป็นทัวร์นาเมนต์นัดชิงชนะเลิศครั้งที่ห้าที่สองทีมจากสมาคมเดียวกัน, และเป็นครั้งที่สองที่สองทีมจากสเปนชิงชนะเลิศกันเองและถือเป็นครั้งแรกที่มาจากเมืองเดียวกัน. เรอัลมาดริด ชนะไปได้ด้วยสกอร์ 4–1 หลังต่อเวลาพิเศษ, มาจากการทำประตูของ แกเร็ธ เบล, มาร์เซลู และ คริสเตียโน โรนัลโด ประกอบกับลูกโหม่งนาทีที่ 93 จาก เซร์คีโอ ราโมส, ซึ่งก็ถูกยกเลิกไปโดยประตูในช่วงครึ่งแรกของ เดียโก โกดิน. ในขณะเดียวกันนั้น, เรอัลมาดริดได้บันทึกสถิติแชมป์สมัยที่ 10 ได้ในรายการนี้, 12 ปี หลังจากที่ได้แชมป์รายการนี้มาครองถึง 9 สมัย.
ในฐานะทีมชนะเลิศ, เรอัลมาดริด จะต้องไปพบกับ เซบียา ในยูฟ่าซูเปอร์คัพ 2014 และจะเป็นทีมของยูฟ่า เข้าแข่งขันในรอบรองชนะเลิศของ ฟุตบอลชิงแชมป์สโมสรโลก 2014 ในฐานะทีมตัวแทนจากยูฟ่า.
สนามอิชตาดีอูดาลุช ในกรุง ลิสบอน, ประเทศโปรตุเกส, ได้รับการยืนยันให้เป็นสังเวียนนัดชิงชนะเลิศ เมื่อวันที่ 20 มีนาคม พ.ศ. 2555 โดยผ่านวาระการประชุมคณะกรรมการ ยูฟ่าที่กรุง อิสตันบูล, ประเทศตุรกี.
สนามเหย้าของฝั่งทีมจากโปรตุกีส พรีเมรา ลีกา เบนฟิก้า ตั้งแต่ปี 2003, ได้ถูกสร้างขึ้นมาใหม่ในฐานะเจ้าภาพ ยูฟ่า ยูโร 2004 5 นัด, รวมถึง ชิงชนะเลิศ. ก่อนที่จะมีการรื้อถอนในปี 2003, เพื่ปรับทางให้สนามรองรับความจุใหม่ถึง 65,000 คน, อิสตาจีอูดาลุซแบบดั้งเดิม เคยได้รับเป็นเจ้าภาพในการแข่งขันฟุตบอลยูโรเปียนคัพวินเนอร์สคัพ นัดชิงชนะเลิศ 1992, ที่ทีม แวร์เดอร์ เบรเมิน เอาชนะ อาแอส โมนาโก 2–0, และนัดที่สองของ ยูฟ่าคัพ นัดชิงชนะเลิศ 1983, ที่ทีม อันเดอร์เลชท์ รักษาสกอร์เสมอกับเบนฟิกา a 1–1 จนคว้าแชมป์มาครองได้สำเร็จ.
ครั้งสุดท้ายของถ้วยยุโรปที่ได้จัดขึ้นในเกมนัดชิงชนะเลิศที่กรุงลิสบอนเกิดขึ้นใน 1967, เมื่องทีมจากสกอตแลนด์ เซลติก เอาชนะ อินเตอร์ จากอิตาลี 2–1 ที่สนาม อิสตาดีอู นาซีอูนาล. เมืองหลวงของโปรตุเกสยังเคยเป็นเจ้าภาพ ยูฟ่าคัพ 2005 นัดชิงชนะเลิศ ที่สนาม อิสตาดีอู โชเซ อัลวาลาเด, บ้านของทีมคู่ปรับตัวฉกาจสำคัญและเป็นทีมที่เข้าชิงชนะเลิศอย่าง สปอร์ติง ลิสบอน, ที่พ่ายแพ้ไปด้วยสกอร์ 3–1 ต่อ ซีเอสเคเอ มอสโก.
เหลืองสยาม
เหลืองสยาม Hemsl. เป็นพืชมีดอกในสกุล "Lysimachia" วงศ์ Primulaceae หรือวงศ์ Myrsinaceae เป็นไม้ล้มลุก ลำต้นทอดเลื้อย มีขนยาว มีรากตามข้อ ใบเดี่ยว มีขน ดอกออกเป็นช่อ ก้านดอกสั้น ผลแห้งแตก ลักษณะกลม กระจายพันธุ์ในอินเดีย เนปาล ภูฏาน จีนตอนใต้ พม่า เวียดนาม ในไทยพบที่เชียงใหม่ ในพืชชนิดนี้มี O-methylated flavonol syringetin
ไกรทอง (พืช)
ไกรทอง หรือหุนไห้ ชื่ออื่นๆคือ แก่นแดง เข็ดมูล เจตมูล (ปราจีนบุรี) ต๋านฮ้วนเป็ด (เชียงใหม่) พิกุลทอง (ประจวบคีรีขันธ์) กระดูกอึ่ง (Miq.) Kurz อยู่ในวงศ์ Erythroxylaceae เป็นไม้พุ่มไม่ผลัดใบ ลำต้นกลม มีรอยแผลของหูใบ เกือบรอบกิ่ง เปลือกเรียบสีน้ำตาล เป็นร่องตามยาว เปลือกในสีเหลืองแกมน้ำตาล ไม่มีขน ใบเดี่ยว ด้านบนเนื้อใบหนาเกลี้ยงเป็นมัน ด้านล่างเกลี้ยง ขอบใบเรียบ ใบรูปสามเหลี่ยมถึงรูปใบหอก ดอกขนาดเล็ก ออกเป็นช่อกระจุก สีขาวอมเขียวอ่อน มีกลิ่นหอมอ่อนๆ ผลอ่อนสีเขียว ผลสุกมีสีเหลืองหรือแดง เป็นมัน เมล็ดแบนโค้ง 
ยอดอ่อน ใบ กินกับลาบหรือน้ำพริก ทางจังหวัดอุบลราชธานี รากใช้รักษาโรคไตพิการ บำรุงน้ำนม แก้ผิดสำแดง เปลือก ใช้เป็นส่วนผสมเครื่องยาบำรุงกำลังร่างกาย และใช้เบื่อปลา ในฟิลิปปินส์ใช้ใบเบื่อปลาเช่นกัน
หวายขม
หวายขม () เป็นหวายกอ ลำต้นค่อนข้างเล็ก กาบหุ้มลำต้นมีหนามปกคลุมเป็นแถบสีดำมันวาว ปลายหนามเป็นขน พบได้ทั้งเอเชียตะวันออกเฉียงใต้ ใช้ในการผูกมัด จักสานตะกร้า ทำเครื่องมือดักปลาและดักสัตว์
หวายขี้เหร่
หวายขี้เหร่ เป็นหวายกอขนาดกลาง มีมือเกาะ โคนก้านใบบวมงอคล้ายหัวเข่า มีหนามสีทึบปกคลุมหนาแน่นพบในไทย มาเลเซีย สิงคโปร์ ใช้ทำเฟอร์นิเจอร์และจักสานตะกร้า
โปรงแดง
โปรงแดง อยู่ในวงศ์ Rhizophoraceae ลำต้นสูง ตรง มีรากค้ำยันสั้น ถ้าขึ้นในบริเวณที่ชื้นจะมีรากอากาศ กิ่งมีลักษณะโป่งพองตามข้อเห็นชัดเจน ใบเดี่ยว เหนียวคล้ายหนัง ผิวใบเป็นมัน ดอกช่อ ผลรูปไข่เนื้อนุ่ม กลีบเลี้ยงติดทน เมล็ดงอกตั้งแต่อยู่บนต้น ลำต้นใต้ใบเลี้ยงทรงกระบอก โผล่ออกจากผลตั้งแต่อยู่บนต้น
โปรงแดงมีการกระจายพันธุ์อย่างกว้างขวาง ตั้งแต่แอฟริกา อินเดีย จนถึงออสเตรเลีย มีแทนนิน ใช้ฟอกหนังได้เช่นเดียวกับโปรงขาว เปลือกและน้ำยางให้สารสีแดงและดำ ใช้ในการทำผ้าบาติก ใช้ย้อมฝาดแห อวน และเสื่อ ในเปลือกลำต้นมีแทนนิน 20 – 40% เปลือกให้สีย้อมสีน้ำตาล เมื่อผสมกับครามจะให้สีออกดำหรือม่วง
อาร์ซีโฟร์ดับเบิลยูดี
RC4WD เป็นผู้ผลิตและจำหน่ายอะไหล่ รถและอุปกรณ์ที่ควบคุมโดยระบบวิทยุ ก่อตั้งเมื่อปี 2544 ที่ซานฟรานซิสโก ผลิตภัณฑ์ของ RC4WD ถูกเลือกใช้โดยนาซ่า อีกทั้งยังปรากฏทางโทรทัศน์และนิตยสารในหลาย ๆ ประเทศ บริษัทฯ เป็นผู้ผลิตชิ้นส่วนสำหรับรถวิทยุบังคับแบบใช้ถ่านที่เร็วที่สุด RC4WD ก่อตั้งในโรงจอดรถที่ซานฟานซิสโก แคลิฟอร์เนีย สหรัฐอเมริกาเมื่อปี 2544 ในช่วงเริ่มต้น RC4WD ยังเป็น “One Stop Shop” (เว็บไซต์) สำหรับขายชิ้นส่วนสินค้าเทียบรุ่นและอะไหล่ ธุรกิจเริ่มเติบโตขึ้นด้วยความช่วยเหลือของ RCMT.net ซึ่งเป็นสังคมออนไลน์ของเหล่าผู้ชื่นชอบรถ RC monster truck ในปี 2546 บริษัทฯ มีอะไหล่จาก Thundertech Racing, JPS, New Era Models, Imex, Defiance Racing, RC Alloy, Vertigo Performance และอื่น ๆ มากถึง 800 ชิ้น และในปี 2550 บริษัทฯ ก็ย้ายมาอยู่ที่โกดังเล็ก ๆ ในซานโฆเซ่
ในปี 2553 บริษัทฯ มีผลิตภัณฑ์ที่ได้รับอนุญาตเป็นครั้งแรกในชื่อว่า The Dick Cepek "Mud Country" 1.9 และในปีถัดไป Horizon Hobby ก็เริ่มจำหน่ายสินค้าของ RC4WD ในเดือนกุมภาพันธ์ 2554 และในเดือนมีนาคม 2557 Towerhobbies ได้เริ่มขายสินค้าของ RC4WD
สถานีรถไฟชินซัปโปโระ
สถานีรถไฟชินซัปโปโระ () เป็นสถานีรถไฟที่ตั้งอยู่ในแขวงอัตสึเบ็ตสึ นครซัปโปโระ จังหวัดฮกไกโด โดยให้บริการทั้งรถไฟระหว่างเมืองซึ่งดำเนินงานโดย JR ฮกไกโด และรถไฟใต้ดินซึ่งดำเงินงานโดยบริษัทรถไฟฟ้าใต้ดินเทศบาลซัปโปโระ การเขียนชื่อภาษาญี่ปุ่นของสถานีจะแตกต่างกันไปตามบริการ โดยรถไฟระหว่างเมืองจะใช้ชื่อสถานีว่า 新札幌駅 ส่วนรถไฟใต้ดินใช้ชื่อว่า 新さっぽろ ทั้งสองอย่างอ่านออกเสียงเหมือนกัน
แขวงมินามิ (ซัปโปโระ)
แขวงมินามิ () เป็นแขวงหนึ่งใน 10 แขวงของนครซัปโปโระ ในจังหวัดฮกไกโด โดยเป็นแขวงที่กินพื้นที่ใหญ่ที่สุดในบรรดาแขวงทั้งหมด ด้วยพื้นที่กว่า 60% ของนครซัปโปโระ
อนุสาวรีย์ลินคอล์น
อนุสาวรีย์ลินคอล์น () คือ รูปปั้นท่านั่งขนาดใหญ่ของประธานาธิบดีสหรัฐอเมริกา อับราฮัม ลินคอร์น แกะสลักโดยแดเนียล เชสเตอร์ เฟรนช์ (ค.ศ. 1850-1931) และพี่น้อง Piccirilli รูปปั้นถูกตั้งอยู่ในอนุสรณ์สถานลินคอร์น (Lincoln Memorial) ซึ่งสร้างระหว่าง ค.ศ. 1914-1922 ที่เนชั่นแนลมอลหรือสวนสาธารณะใจกลางกรุงวอชิงตัน ดี.ซี. เมืองหลวงของสหรัฐอเมริกา อนุสาวรีย์ถูกเปิดเมื่อ 30 พฤษภาคม ค.ศ. 1922 ในด้านรูปแบบอนุสาวรีย์แห่งนี้ถูกจัดอยู่ในสถาปัตยกรรมวิจิตรศิลป์ และธรรมเนียมอเมริกันแบบเรอแนซ็องส์
รูปปั้นขนาด 170 ตัน ประกอบด้วยหินอ่อนจอร์เจียสีขาว 28 ก้อน ด้วยความสูงจากพื้น 30 ฟุต (9.1 เมตร) รวมจากส่วนเก้าอี้และที่พักเท้า 19 ฟุต (5.8 เมตร) และจากแท่นที่สูง 11 ฟุต (3.4 เมตร) รูปปั้นลินคอร์นจ้องมองตรงไปข้างหน้า และมองลงเล็กน้อยด้วยการแสดงออกของความกล้าและความเคร่งขรึม เสื้อคลุมของเขาไม่ติดกระดุมและมีธงขนาดใหญ่ถูกประดับไว้เหนือแขนเก้าอี้ทั้งสองและด้านหลัง ประติมากรเฟรนช์ใช้ความตั้งใจพิเศษในการแกะสลักมือของลินคอร์น ซึ่งวางอยู่บนแขนเก้าอี้ที่โค้งและบริเวณด้านหน้าของแขนเก้าอี้ มีมัดไม้ที่หุ้มขวานที่มีใบขวานโผล่ออกมา (fasces) หรือสัญลักษณ์การมีอำนาจของผู้ปกครองชั้นสูงของกรุงโรมโบราณ เฟรนช์ยังใช้การคำนวณของนิ้วมือของเขาเองในการวางตำแหน่งที่ถูกต้อง
ดาวเวกา
ดาวเวกา () หรือแอลฟาพิณ () เป็นดาวฤกษ์ที่สว่างที่สุดในกลุ่มดาวพิณ ดาวฤกษ์ที่สว่างที่สุดเป็นอันดับห้าในท้องฟ้าราตรี และดาวฤกษ์ที่สว่างที่สุดเป็นอันดับสองในซีกฟ้าเหนือ รองจากดาวอาร์คตุรุส ดาวเวกาอยู่ค่อนข้างใกล้โลก ระยะห่างจากโลก 25 ปีแสง และดาวเวกา กับดาวอาร์คตุรุสและดาวซิริอุส เป็นหนึ่งในกลุ่มดาวฤกษ์ที่สว่างที่สุดในย่านดวงอาทิตย์
นักดาราศาสตร์ศึกษาดาวเวกาอย่างละเอียด ทำให้ได้ชื่อว่า "อาจเป็นดาวฤกษ์ที่สำคัญที่สุดในท้องฟ้ารองจากดวงอาทิตย์" ดาวเวกาเคยเป็นดาวเหนือเมื่อราว 12,000 ปีก่อน ค.ศ. และจะกลับมาเป็นดาวเหนืออีกราว ค.ศ. 13727 เมื่อมุมบ่ายเบนเป็น +86°14' ดาวเวกาเป็นดาวฤกษ์ดวงที่สองที่มีการถ่ายภาพ ถัดจากดวงอาทิตย์ และเป็นดาวแรกที่มีการบันทึกสเปคตรัม เป็นหนึ่งในดาวฤกษ์ดวงแรก ๆ ที่มีการประเมินระยะห่างด้วยการวัดพารัลแลกซ์ ดาวเวกาเป็นเส้นฐานสำหรับการปรับมาตรความสว่างของการวัดแสง (photometry) และเคยเป็นดาวฤกษ์ที่ใช้นิยามค่ามัธยฐานสำหรับระบบวัดแสงอัลตราไวโอเล็ตบี
ดาวเวกาอายุได้หนึ่งในสิบของดวงอาทิตย์ แต่ใหญ่กว่า 2.1 เท่า อายุขัยคาดหมายอยู่ที่หนึ่งในสิบของดวงอาทิตย์ ปัจจุบัน ดาวฤกษ์ทั้งสองกำลังย่างเข้าจุดกึ่งกลางอายุคาดหมายของพวกมัน ดาวเวกามีความอุดมของธาตุที่มีเลขอะตอมสูงกว่าฮีเลียมต่ำผิดปกติ และยังต้องสงสัยว่าเป็นดาวแปรแสงซึ่งอาจมีความสว่างผันแปรน้อยมากในลักษณะเป็นคาบ ดาวเวกาหมุนเร็ว โดยมีความเร็ว 274 กิโลเมตรต่อวินาทีที่เส้นศูนย์สูตร ส่งผลให้เส้นศูนย์สูตรโป่งออกเพราะผลหนีศูนย์กลาง และมีความผันแปรของอุณหภูมิทั่วโฟโตสเฟียร์ (photosphere) ของดาวโดยมีอุณหภูมิสูงสุดที่ขั้วทั้งสอง ดาวเวกาสังเกตจากโลกได้โดยทิศทางของขั้วดาว
ดาวเวกาดูเหมือนว่ามีแผ่นจานดาวฤกษ์ฝุ่น สังเกตได้จากการปล่อยรังสีอินฟราเรดที่สังเกต ฝุ่นนี้มีแนวโน้มเป็นผลจากการชนกับวัตถุในแผ่นฝุ่นที่โคจรอยู่ ซึ่งเปรียบได้กับแถบไคเปอร์ในระบบสุริยะ ดาวฤกษ์ที่แสดงอินฟราเรดเกินเพราะการปล่อยฝุ่นเรียก ดาวฤกษ์คล้ายเวกา ความผิดปกติในแผ่นของเวกานี้แนะว่าอาจมีดาวเคราะห์อย่างน้อยหนึ่งดวง ซึ่งน่าจะมีขนาดราวดาวพฤหัสบดี โคจรรอบดาวเวกาอยู่
ยุทธหัตถี (แก้ความกำกวม)
ยุทธหัตถี สามารถหมายถึง
ลำต้นใต้ใบเลี้ยง
ลำต้นใต้ใบเลี้ยง หรือ ไฮโพคอทิล (hypocotyl ย่อมาจาก "hypocotyledonous stem" หมายถึงอยู่ใต้ใบเลี้ยง) เป็นส่วนหนึ่งของลำต้นของต้นกล้าที่เพิ่งงอก ตำแหน่งจะอยู่ใต้ใบเลี้ยงและอยู่เหนือรากแรกเกิด ในพืชบางชิดจะเป็นส่วนสะสมอาหาร
พระพรหมโมลี (วิลาศ ญาณวโร)
พระพรหมโมลี (วิลาศ ญาณวโร) เป็นพระราชาคณะเจ้าคณะรอง อดีตเจ้าอาวาสวัดยานนาวา เป็นนักเขียนวรรณกรรมศาสนาพุทธ โดยเฉพาะผลงาน 3 ชิ้น ได้แก่ ภูมิวิลาสินี วิมุตติรัตนมาลี และกรรมทีปนี ได้รับรางวัลชนะเลิศวรรณกรรมสาขาศาสนา จากธนาคารกรุงเทพ
พระพรหมโมลี เดิมชื่อ วิลาศ ทองคำ เกิดวันอังคาร ขึ้น 7 ค่ำ เดือน 7 ปีมะแม พ.ศ. 2473 ตรงกับวันที่ 3 เดือนมิถุนายน ค.ศ. 1930 บิดาชื่อ นาย บัว มารดาชื่อ นาง ยม ทองคำ บ้านเกิดอยู่ที่ตำบลอุโลกสี่หมื่น อำเภอท่ามะกา จังหวัดกาญจนบุรี เมื่อพ้นปฐมวัย วันที่ 16 มิถุนายน พ.ศ. 2486 บรรพชาเป็นสามเณรที่วัดแท่นดงรังวรวิหาร มีพระครูวรวัตตวิบูล วัดแสนตอ อำเภอท่ามะกา จังหวัดกาญจนบุรี เป็นพระอุปัชฌาย์ และอุปสมบทเมื่อวันอาทิตย์แรม 11 ค่ำ เดือน 8 ปีขาล พ.ศ. 2493 สมเด็จพระพุทธโฆษาจารย์ (ฟื้น ชุตินฺธโร) วัดสามพระยาวรวิหาร กรุงเทพมหานคร เป็นพระอุปัชฌาย์ พระครูสุทธิวรคุณ วัดสุทธิวราราม กรุงเทพมหานคร เป็นพระกรรมวาจาจารย์ และพระครูกัลยาณวิสุทธิ์ วัดดอน กรุงเทพมหานคร เป็นพระอนุสาวนาจารย์ ได้รับฉายาว่า ญาณวโร มรณภาพลงเมื่อครั้งเดินทางไปยังเมืองทวาย เพื่อค้นคว้าข้อมูลเกี่ยวกับงานเผยแผ่พระพุทธศาสนาของพระโสณเถระและพระอุตรเถระ มรณภาพด้วยอาการหัวใจล้มเหลวเฉียบพลัน เมื่อ วันพฤหัสบดีที่ 11 เดือนมกราคม พ.ศ. 2544 รวมอายุได้ 70 ปี 7 เดือน 8 วัน
สะพานยื่น
สะพานยื่น () คือ สะพานรูปแบบหนึ่งที่ใช้คานยื่น และใช้โครงสร้างแนวนอนในการยึดเสาค้ำหรือคานต่าง ๆ เข้าด้วยกัน เพื่อรองรับน้ำหนักของสะพาน สะพานยื่นอาจเป็นรูปแบบที่เรียบง่ายสำหรับสะพานลอย แต่สะพานยื่นขนาดใหญ่ที่มีการออกแบบสำหรับถนนหรือทางรถไฟจะใช้เสาค้ำซึ่งสร้างจากเหล็ก หรือคานขนาดใหญ่ซึ่งสร้างจากคอนกรีตอัดแรง สะพานยื่นเหล็กคือการพัฒนาและการค้นพบที่ยิ่งใหญ่ทางวิศวกรรม เพราะสะพานรูปแบบนี้สามารถยืดขยายระยะทางกว่า 1,500 ฟุต (460 เมตร) และสามารถสร้างอย่างง่าย ๆ ด้วยคุณสมบัติของสะพานที่มีความผิดพลาดเล็กน้อยหรือไม่ผิดพลาดเลย
เทพนม เมืองแมน
ศาสตราจารย์ ดอกเตอร์ นายแพทย์ เทพนม เมืองแมน (18 กันยายน พ.ศ. 2479 -) เป็นอดีตแพทย์ชาวไทยผู้เชี่ยวชาญด้านการผ่าตัดเส้นเลือดหัวใจ และอดีตอาจารย์มหาวิทยาลัย
เกิดที่ย่านศรีย่าน กรุงเทพมหานคร มีชื่อเล่นว่า "แดง" เป็นบุตรชายของศาสตราจารย์ นายแพทย์ หลวงพิณพากย์พิทยาเภท (พิณ เมืองแมน) อดีตปลัดกระทรวงสาธารณสุข กับคุณหญิงจำนงค์ พิณพากย์พิทยาเภท (สกุลเดิม วีระไวทยะ) อดีตคณบดีคณะพยาบาลศาสตร์ มหาวิทยาลัยมหิดล สำเร็จการศึกษาระดับมัธยมศึกษาจากโรงเรียนเซนต์คาเบรียล, ปริญญาตรี ด้านสาธารณสุขศาสตร์ เกียรตินิยมอันดับหนึ่ง มหาวิทยาลัยมหิดล, ปริญญาโทและเอก ด้านสาธารณสุขศาสตร์ มหาวิทยาลัยฮาร์วาร์ด สหรัฐอเมริกา
ชีวิตครอบครัว สมรสกับ นางชยพร เมืองแมน มีบุตรชายหญิง 2 คน คือ น.พ.สุพิชยะ เมืองแมน และ น.ส.พิมพร เมืองแมน
ปัจจุบัน เป็นที่รับรู้กันดีว่าเป็นผู้ที่สนใจศึกษาค้นคว้าในสิ่งที่วิทยาศาสตร์ไม่สามารถพิสูจน์ได้ เช่น ผีหรือวิญญาณ, การกลับชาติมาเกิด, มนุษย์ต่างดาว โดยที่เจ้าตัวอ้างว่าสามารถติดต่อสื่อสารกับสิ่งเหล่านี้ได้ โดยอ้างว่าสามารถติดต่อได้ตั้งแต่อายุ 6-7 ขวบ และเชื่อว่าตัวเองในอดีตชาติเคยเกิดบนดาวอังคารมีชื่อว่า "พีระติ" และปัจจุบันเป็นนายกสมาคมค้นคว้าทางจิตแห่งประเทศไทย
ซางทัง
ทัง () เป็นปฐมกษัตริย์แห่งราชวงศ์ซางในประวัติศาสตร์จีน ทรงครองราชย์ระหว่าง 1675–1646 ปีก่อนคริสตกาล รัชกาล 29 ปี โดยพระองค์ทรงโค้นล่มพระเจ้าเจี่ย กษัตริย์องค์สุดท้ายแห่งราชวงศ์เซี่ย
ในรัชกาลของพระเจ้าเจี๋ย ชาวซางทางตะวันออกได้รุ่งเรืองขึ้น โดยมีหัวหน้าชื่อทัง ทังได้อ้างว่า สวรรค์มีบัญชาให้เขาโค่นล้มราชวงศ์เซี่ย ทังนำทัพปราบปรามดินแดนที่เป็นมิตรกับราชวงศ์เซี่ยทางตะวันออกก่อน แล้วจึงโจมตีเมืองหลวงของราชวงศ์เซี่ย พระเจ้าเจี่ยหนีไปเมืองอันอี้ ทังยกทัพตามไปรบกันที่เมืองหมิงเถียว พระเจ้าเจี่ยพ่ายแพ้ หนีไปเมืองหนานเฉา และสิ้นพระชนม์ที่นั่น
ทังได้เรียกประชุมนครรัฐต่างๆและตั้งเมืองหลวงที่อินซฺวี หรือเมืองอันหยาง
ซาลูต ซาลอน
ซาลูต ซาลอน () เป็นกลุ่มดนตรีแชมเบอร์มิวสิกหญิงล้วน 4 ชิ้นจากเมืองฮัมบูร์ก ประเทศเยอรมนี ก่อตั้งโดยนักไวโอลินหญิงสองคน คือ อังเงลิกา บัคมานน์ (Angelika Bachmann) และไอริส ซิกฟรีด (Iris Siegfried) ในปี ค.ศ. 2000 ทั้งคู่เป็นเพื่อนกันมาตั้งแต่ชั้นมัธยม และมีนักดนตรีหญิงอีกสองคนในตำแหน่งเชลโลและเปียโน ปัจจุบันเล่นโดยซอนยา ลีนา ชมิด (Sonja Lena Schmid) และแอนน์-มอนิกา ฟอน ชวาร์ดสกี (Anne-Monika von Twardowski)
ดนตรีของซาลูต ซาลอน เป็นการนำดนตรีคลาสสิกมาเรียบเรียงใหม่ แสดงร่วมกับการแสดงหุ่นกระบอก สลับกับทำนองเพลงฮิตจากภาพยนตร์ เพลงแจ๊ส เพลงป็อป ดนตรีแทงโก และการแสดงความสามารถเฉพาะตัวของนักดนตรีทั้งสี่ในแนวขบขัน ชื่อวงนำมาจากชื่อผลงาน "Salut d'Amour" ของเอ็ดเวิร์ด เอลการ์
ซาลูต ซาลอนมีชื่อเสียงจากออกตระเวนแสดงสด ในแต่ละปีวงออกแสดงมากกว่า 100 ครั้งในหลายประเทศทั่วโลก รวมถึงเป็นตัวแทนเมืองฮัมบูร์ก ในการแสดงนิทรรศการนานาชาติเอ็กซ์โป 2010 ที่เซี่ยงไฮ้ ประเทศจีน
พระเจ้าซาร์กอนแห่งแอกแคด
พระเจ้าซาร์กอนแห่งแอกแคด หรือ พระเจ้าซาร์กอนมหาราช ปฐมกษัตริย์ของราชวงศ์ชาวแอคคาเดียก็คือราชวงศ์แอคคัด
พระองค์เป็นพระมหากษัตริย์ที่มีชื่อเสียง เนื่องจากประมาณปี 2800 ก่อน ค.ศ. พระองค์ได้ยกกำลังกองทัพบุกในเชตซูเมอร์ ทำให้นครรัฐซูเมอร์ยอมแพ้ พระองค์ได้รวมดินแดนต่างๆในหุบเขานี้เข้าไว้ภายใต้การปกครองของพระองค์ และได้จัดการปกครองให้เป็นระเบียบด้วยการปกครองแบบรวมอำนาจ และการปกครองระบบนี้ก็ได้กลายเป็นตัวอย่างของรัฐอื่นๆ ที่เกิดขึ้นในเวลาต่อมา
พระเจ้าชางโจ้ว
โจ้วหวัง ตามสำเนียงมาตรฐาน หรือ ติวอ๋อง ตามสำเนียงฮกเกี้ยน (; "พระเจ้าโจ้ว/ติว") เป็นชื่อเชิงเหยียดหยามสำหรับใช้เรียก ตี้ ซิน (帝辛) กษัตริย์องค์สุดท้ายแห่งราชวงศ์ชาง (商朝) ของจีนโบราณ คำว่า "โจ้ว/ติว" นี้หมายถึง เตี่ยวรั้งก้นม้า (horse crupper) ซึ่งเป็นส่วนหนึ่งของอานม้าที่ม้ามักทำสกปรก
โจ้วหวังเป็นบุตรของตี้ อี่ (帝乙) กษัตริย์องค์รองสุดท้ายของราชวงศ์ชาง
ตี้ อี่ มีพี่ชายหรือน้องชายสองคน คือ จีจื่อ (箕子) และปี่ ก้าน (比干)
โจ้วหวังมีพี่ชายสองคน คือ จื๋อ ฉี่ (子启) และจื๋อ หย่าน (子衍) ภายหลัง ทั้งสองได้ครองรัฐซ่ง (宋国) ในฐานะประเทศราชของราชวงศ์โจว (周朝)
โจ้วหวังยังมีบุตรชายหนึ่งคน คือ อู่ เกิง (武庚)
เอกสาร "ฉื่อจี้" (史記) ของซือหม่า เชียน (司馬遷) ว่า เมื่อแรกครองราชย์ โจ้วหวังมีความสามารถมากกว่าคนทั่วไป และไหวพริบปฏิภาณดี แต่ฉุนเฉียวง่าย ตำนานเล่าว่า โจ้วหวังมีสติปัญญามากถึงขนาดเอาชนะทุกคนที่มาถกปัญหาด้วยได้ ทั้งยังแข็งแรงถึงขนาดล่าสัตว์ป่าได้ด้วยมือเปล่า
ปลายรัชกาล โจ้วหวังปล่อยตัวไปกับการร่ำสุรานารี ละเลยศีลธรรมจรรยา ละทิ้งราชกิจการเมือง ซือหม่า เชียน ว่า โจ้วหวังถึงขนาดจัดการร่วมเพศหมู่เป็นประจำเพื่อให้ผู้คนมามั่วสุมกระทำลามกต่าง ๆ ร่วมกัน ทั้งยังมักประพันธ์เพลงกลอนหยาบช้าอนาจาร ร่ำลือกันว่า โจ้วหวังหลงใหลสตรีนาม ต๋าจี่ (妲己; ฮกเกี้ยนว่า "ถันกี", เอกสารไทยโบราณเรียกเพี้ยนเป็น "ขันกี") และนางมักชวนโจ้วหวังประพฤติต่ำทรามต่าง ๆ มีการนำเรื่องนี้ไปเสริมแต่งหลายขนาน โดยเฉพาะในนวนิยายสมัยราชวงศ์หมิง (明朝) เรื่อง "เฟิงเฉิน" (封神; ฮกเกี้ยนว่า "ห้องสิน", แปลว่า "สถาปนาเทวดา") ที่ระบุว่า ต๋าจี่กลายเป็นคนชั่วเพราะถูกปิศาจจิ้งจอก (狐狸精) สิงสู่
หนึ่งในสิ่งบันเทิงที่โจ้วหวังนิยมชมชอบมาก คือ จิ่วฉือรั่วหลิน (酒池肉林; "บ่อสุราป่าเนื้อ") เป็นบ่อขนาดใหญ่ที่เรือลงไปลอยลำได้หลายลำ ขุดขึ้นในเขตราชฐาน เอาหินรูปไข่จากชายหาดมาขัดเงาแล้วปูพื้นบ่อ แล้วเทสุราลงไปให้เต็มบ่อ ทั้งสร้างเกาะขนาดเล็กไว้กลางบ่อ ปลูกต้นไม้บนเกาะนั้น แล้วเอาเนื้อสัตว์แขวนไว้บนกิ่ง โจ้วหวังมักชวนญาติสนิทมิตรสหายพร้อมด้วยสนมชายาทั้งหลายมาล่องเรือในสระ ใครกระหายก็จ้วงเหล้าขึ้นมาดื่มได้ ใครหิวก็คว้าเนื้อมากินได้ ถือกันว่า นี่เป็นหนึ่งในตัวอย่างอันโด่งดังที่สุดแห่งความเสื่อมทรามและฉ้อฉลของผู้ปกครองแผ่นดินจีน
โจ้วหวังยังสั่งให้สร้างเผาเล่า (炮烙; ฮกเกี้ยนว่า "เผาหลก", แปลว่า "เสานาบ") ขึ้นเพื่อเป็นความบันเทิงแก่ต๋าจี่ สิ่งนี้เป็นเสาทรงกลมสูงใหญ่ ทำจากสำริด ข้างในกลวง เอาถ่านร้อนใส่เข้าไป เมื่อเสาร้อนจนแดง ก็จับนักโทษมานาบให้ตายอย่างช้า ๆ และทรมาน ผู้เคราะห์ร้ายนั้นมีตั้งแต่สามัญชนไปจนถึงขุนนางผู้ใหญ่อย่างเหมย์ ปั๋ว (梅伯)
ชีวิตเสเพลของโจ้วหวังทำให้ค่าใช้จ่ายรายวันสูงลิ่ว โจ้วหวังแก้ปัญหาด้วยการเก็บภาษีอย่างหนัก ผู้คนได้รับทุกข์เข็ญและหมดหวังกับราชวงศ์ชาง ญาติพี่น้องที่มาตักเตือนก็ประสบชะตากรรมโหดร้าย เช่น ปี่ ก้าน ที่ถูกโจ้วหวังสั่งแหวะอกเอาหัวใจออกมาถึงแก่ความตาย และจีจื่อที่ถูกจองจำ
ราชวงศ์โจวอาศัยพฤติการณ์ดังกล่าวมาเป็นโอกาสล้มล้างราชวงศ์ชาง ราชวงศ์โจวส่งเจียง จื่อหยา (姜子牙; ฮกเกี้ยนว่า "เกียงจูแหย") นำทัพมาปราบ และเมื่อได้รบกันในยุทธการมู่เหย่ (牧野之戰) เมื่อ 1046 ปีก่อนคริสตกาล ราชวงศ์ชางก็พ่ายแพ้ราบคาบ โจ้วหวังทราบข่าวแล้วก็ขังตัวเองอยู่ในวัง ก่อนจะเผาตัวตายไปพร้อมกับสมบัติพัสถานต่าง ๆ
นวนิยายเรื่อง "เฟิงเฉิน" ว่า เจียง จื่อหยา เห็นว่า โจ้วหวังที่ถึงแก่กรรมลงนั้นเดิมเป็นผู้มีความรู้ความสามารถมากคนหนึ่ง แต่หลงผิดคิดชั่วเพราะปิศาจ จึงสถาปนาโจ้วหวังเป็นเทวดา เรียกว่า เทียนสี่ซิง (天喜星; "ดาวฟ้าปลื้ม") ทำหน้าที่ส่งเสริมความรักและการครองคู่ของมนุษย์
ญาดา เซ่งย่อง
ญาดา เซ่งย่อง เป็นผู้รักษาประตูฟุตบอลหญิงทีมชาติไทย ที่ได้รับการจารึกว่าเป็นหนึ่งในชุดสร้างประวัติศาสตร์พาทีมเข้าแข่งขันฟุตบอลโลกหญิง 2015 ที่ประเทศแคนาดา
ญาดา เซ่งย่อง เป็นผู้รักษาประตูหญิง ซึ่งเคยทำหน้าที่ร่วมกับทีมมหาวิทยาลัยนอร์ทกรุงเทพ ในการแข่งขันฟุตบอลของกีฬามหาวิทยาลัยแห่งประเทศไทย ครั้งที่ 36
เธอสามารถทำผลงานได้อย่างยอดเยี่ยมในการแข่งขันไทยวีเมนส์พรีเมียร์ลีก 2011 รวมถึงเคยมีผลงานร่วมกับฟุตบอลหญิงทีมชาติไทยรุ่นอายุไม่เกิน 19 ปี ตลอดจนร่วมกับฟุตบอลหญิงทีมชาติไทยในการแข่งขันกีฬาฟุตบอลหญิงในโอลิมปิกฤดูร้อน 2012 รอบคัดเลือก โซนเอเชีย ส่วนในการแข่งขันระดับอาชีพ เธอเคยทำหน้าที่อยู่สังกัดทุ่งสง ซิตี้
ในปี พ.ศ. 2555 ญาดา เซ่งย่อง ได้รับการเสนอชื่อเข้าชิงรางวัลนักฟุตบอลหญิงยอดเยี่ยม "ฟุตบอลสยามโกลเด้นบอล 2555" ที่ซึ่งเธอได้เข้าสู่รอบนักฟุตบอลหญิงที่เหลือเพียง 5 ราย
เดือนพฤษภาคม พ.ศ. 2556 ญาดาได้รับเลือกให้เป็นหนึ่งในนักกีฬาฟุตบอลหญิงทีมชาติไทย ผู้เข้าแข่งขันฟุตบอลหญิงเอเชียนคัพ 2014 รอบคัดเลือก ที่จัดขึ้น ณ ประเทศบังกลาเทศ รวมถึงฟุตบอลหญิงเอเชียนคัพ 2014 ที่จัดขึ้น ณ นครโฮจิมินห์ ประเทศเวียดนาม
รายชื่ออดีตอาณานิคมของยุโรป
ต่อไปนี้คือรายชื่ออดีตอาณานิคมของยุโรป
(ดูฟร็องซ็องตาร์กติกและฟร็องเซกีน็อกซียาล)
มีมางสา
ลัทธิมีมางสา (Mīmāṃsā; ภาษาสันสกฤต: मीमांसा) เป็นปรัชญาในศาสนาฮินดู คำว่ามีมางสาหมายถึงการสอบสวนซึ่งปรัชญานี้มาจากการสอบสวนเกี่ยวกับพระเวทโดยเน้นส่วนที่เป็นมันตระและพราหมณะของพระเวท ลัทธินี้เริ่มต้นโดยไชมิณิ ซึ่งเป็นผู้แต่งคัมภีร์มีมางสาสูตร ต่อมา ประภากระและกุมาริละ ภัฏฏะ ได้นำมาพัฒนาต่อจนแตกเป็นสองสำนัก
ปรัชญามีมางสาเป็นพหุสัจจนิยม ถือว่าความจริงแท้มีทากมาย คัมภีร์พระเวทเกิดขึ้นเองตามธรรมชาติ จึงเป็นสิ่งที่ศักดิ์สิทธิ์ที่สุด สิ่งที่พระเวทบอกว่าควรถือเป็นธรรม สิ่งที่พระเวทบอกว่าไม่ควร ถือเป็นอธรรม ธรรมจะนำมาซึ่งความสุข มี 4 ระดับคือ เกิดจากทรัพย์สิน เกิดจากการบำรุงกามคุณทั้งห้า ความสงบใจ และการหลุดพ้นไปจากอำนาจของกิเลส ปรัชญานี้ถือว่าชีวาตมันหรืออัตตาเป็นอมตะ และมีจำนวนมากเป็นอนันตะ หรือนับไม่ถ้วน ร่างกายเป็นพาหนะของชีวาตมัน โลกและสิ่งต่างๆในโลกเกิดจากปัจจัยตามธรรมชาติไม่ใช่การสร้างของพระเจ้า โลกจะดำรงอยู่ตลอดไป โดยไม่มีพระเจ้ามาทำลายได้
ไร่ใหญ่
ที่ดินเป็นที่เพาะปลูก หรือไร่ใหญ่, สวนใหญ่ () เป็นป่าปลูก ไร่นาหรือที่ดินซึ่งปลูกพืชผลไว้ขาย โดยมักขายในตลาดห่างไกลไม่ใช่การบริโภคท้องถิ่น คำว่า "ไร่ใหญ่" นี้ไม่เป็นทางการและไม่มีนิยามชัดเจน ที่ปลูกพืชขนาดใหญ่ก็เพื่อวัตถุประสงค์เชิงพาณิชย์
พืชที่ปลูกในไร่ใหญ่มีพืชโตเร็ว (มักเป็นพืชพวกสน) ฝ้าย กาแฟ ยาสูบ อ้อย ป่านศรนารายณ์ (sisal) พืชที่เมล็ดให้น้ำมันบางชนิด (ที่เด่น คือ ปาล์มน้ำมัน) และต้นยาง คำว่า "ไร่ใหญ่" ปกติไม่ใช้เรียกสวนผลไม้ขนาดใหญ่ (ยกเว้นไร่ใหญ่กล้วย) แต่รวมไร่ใหญ่ที่ปลูกต้นไม้เพื่อเอาไม้ ไร่ใหญ่เป็นการปลูกพืชเชิงเดี่ยวเป็นพื้นที่ขนาดใหญ่เสมอและไม่รวมป่าพืชชนิดเดียวที่มีคุณค่าทางเศรษฐกิจที่เกิดขึ้นตามธรรมชาติ เนื่องจากไร่ใหญ่มีขนาดใหญ่ จึงมักได้ประโยชน์จากการประหยัดต่อขนาด
คมบุ
คมบุ () หรือ ไห่ไต้ () เป็นสาหร่ายชนิดหนึ่ง ที่พบได้ในทะเลแถบญี่ปุ่นและเกาหลี คมบุในตลาดกว่า 90% ในญี่ปุ่น เป็นคมบุที่มาจากฟาร์มที่ส่วนใหญ่อยู่ในฮกไกโด นอกจากนี้ยังสามารถพบคมบุได้แถบทะเลเซโตะในที่มีการพัฒนาเทคโนโลยีการเพาะปลูกที่ก้าวไกล
คมบุถูกนำไปประยุกต์ใช้มากมายสำหรับอาหารญี่ปุ่น โดยเฉพาะถือเป็น 1 ใน 3 วัตถุดับหลักเพื่อทำ"ดาชิ" (น้ำซุป) คมบุมักจะวางจำหน่ายในรูปแบบหลักๆ คือ แบบเป็นแผ่นอบแห้ง ("ดาชิคมบุ") ซึ่งนิยมที่สุด, แบบดองในน้ำส้มสายชู ("ซุคมบุ") หรือแบบชิ้นๆอบแห้ง ("โบโระคมบุ"หรือ"ชิงาระคมบุ") นอกจากนี้ ในบางครั้งยังมีการใช้คมบุสด ๆ ทานคู่กับปลาดิบ
การทำ"คมบุดาชิ" นั้นไม่ยาก การใช้ผงคมบุนั้นเป็นวิธีที่ง่ายที่สุด สำหรับการทำดาชิจากแผ่นคมบุ ขั้นตอนแรก เริ่มจากแช่คมบุแห้งในน้ำเย็น ระหว่างนั้นให้ต้มน้ำจนใกล้เดือด และนำคมบุที่คลายแล้วลงไปต้มซักพัก ก็จะได้น้ำซุปคมบุ ส่วนแผ่นคมบุนิ่มจากการต้ม โดยทั่วไปมักจะรับประทานปิดท้ายอาหาร นอกจากนี้ยังสามารถซอยเป็นเส้นเพื่อใช้ทำ"สึกุดานิ"ซึ่งเป็นเส้นคมบุที่เคี่ยวในซอสถั่วเหลืองและมิริง
รอบหัวใจเต้น
รอบหัวใจเต้น หมายถึง การเต้นของหัวใจสมบูรณ์ตั้งแต่การสร้างจนถึงเริ่มการเต้นครั้งถัดไป จึงรวมทั้งช่วงหัวใจคลายตัว (diastole) ช่วงการบีบตัวของหัวใจ (systole) และการพักแทรก (intervening pause) ความถี่ของรอบหัวใจเต้นอธิบายด้วยอัตราหัวใจเต้น ซึ่งตรงแบบแสดงเป็นครั้งต่อนาที การเต้นของหัวใจแต่ละครั้งมีห้าขั้น สองขั้นแรกซึ่งมักอธิบายร่วมกันเป็นขั้น "เติมหัวใจห้องล่าง" (ventricular filling) เกี่ยวข้องกับการเคลื่อนที่ของเลือดจากหัวใจห้องบนลงสู่หัวใจห้องล่าง สามขั้นถัดมาเกี่ยวข้องกับการเคลื่อนที่ของเลือดจากหัวใจห้องล่างสู่หลอดเลือดแดงปอด (กรณีเป็นหัวใจห้องล่างขวา) และเอออร์ตา (กรณีเป็นหัวใจห้องซ้ายล่าง)
ขั้นแรก "ช่วงหัวใจคล้ายตัวต้น" (early diastole) คือ เมื่อลิ้นจันทร์ครึ่งเสี้ยว (ลิ้นพัลโมนารีและเอออร์ติก) ปิด ลิ้นหัวใจห้องบนห้องล่าง (เอวี) (ลิ้นไมทรัลและไตรคัสพิด) เปิด และหัวใจทั้งหมดคลายตัว ขั้นที่สอง "ช่วงการบีบตัวของหัวใจห้องบน" (atrial systole) คือ เมื่อหัวใจห้องบนบีบตัว และเลือดไหลจากหัวใจห้องบนสู่หัวใจห้องล่าง ขั้นที่สาม "การบีบตัวคงปริมาตร" (isovolumic contraction) คือ เมื่อหัวใจห้องล่างเริ่มบีบตัว ลิ้นเอวีและลิ้นจันทร์ครึ่งเสี้ยวปิด และไม่มีการเปลี่ยนแปลงปริมาตร ขั้นที่สี่ "การขับของหัวใจห้องล่าง" (ventricular ejection) คือ เมื่อหัวใจห้องล่างบีบตัวและขจัดของที่บรรจุอยู่ และลิ้นจันทร์ครึ่งเสี้ยวเปิด ระหว่างขั้นที่ห้า "เวลาหย่อนคงปริมาตร" (isovolumic relaxation time) ความดันลดลง ไม่มีเลือดเข้าสู่หัวใจห้องล่าง หัวใจห้องล่างหยุดบีบตัวและเริ่มคลายตัว และลิ้นจันทร์ครึ่งเสี้ยวปิดเพราะความดันของเลือดในเอออร์ตา
ตลอดทั้งรอบหัวใจเต้น ความดันเลือดเพิ่มขึ้นและลดลง ชุดพลังผลักดันไฟฟ้าซึ่งผลิตจากเซลล์หัวใจที่เปลี่ยนไปทำหน้าที่เฉพาะซึ่งพบในไซโนเอเตรียลโนดและเอตริโอเวนตริคูลาร์โนดประสานงานรอบหัวใจเต้น กล้ามเนื้อหัวใจประกอบด้วยเซลล์หัวใจซึ่งเริ่มการหดตัวของมันเองโดยไม่ต้องอาศัยเส้นประสาทจากภายนอก (ยกเว้นการดัดแปลงอัตราหัวใจเต้นเนื่องจากความต้องการทางเมแทบอลิซึม) ภายใต้สภาพแวดล้อมปกติ รอบหัวใจเต้นแต่ละรอบกินเวลา 0.8 วินาที
โคราชบาสเกตบอล ลีก
การจัดการแข่งขันลีกนี้นักบาสเกตบอลส่วนใหญ่จะเป็นชาวนครราชสีมา เนื่องจากมีกฎการจำกัดจำนวนโควต้านักกีฬาต่างจังหวัดและต่างชาติ ซึ่งการจัดการแข่งขันในโคราชบาสเกตบอล ลีกนี้สามารถปั้นนักบาสเกตบอลเป็นนักบาสเกตบอลระดับจังหวัดและทีมชาติมากมาย
มี 12 ทีม ได้แก่
มี 13 ทีม ได้แก่
มี 14 ทีม ได้แก่
เทศบาลตำบลโนนสมบูรณ์ (จังหวัดนครราชสีมา)
เทศบาลตำบลโนนสมบูรณ์ เป็นเทศบาลแห่งหนึ่งใน อำเภอเสิงสาง จังหวัดนครราชสีมา
วันที่ 11 พฤศจิกายน 2524 ตามประกาศกระทรวงมหาดไทยและประกาศในราชกิจจานุเบกษา เล่ม 99 ตอนที่ 35 เมื่อวันที่ 9 มีนาคม 2525 กระทรวงมหาดไทยได้พิจารณาเห็นว่า ท้องถิ่นบางส่วนของตำบลโนนสมบูรณ์ อำเภอเสิงสาง จังหวัดนครราชสีมา สมควรจัดตั้งขึ้นเป็นสุขาภิบาล มีชื่อว่า สุขาภิบาลโนนสมบูรณ์
วันที่ 25 พฤษภาคม 2542 ได้มีการเปลี่ยนแปลงฐานะของสุขาภิบาล ยกฐานะ สุขาภิบาลโนนสมบูรณ์ เป็น เทศบาลตำบลโนนสมบูรณ์ เป็นเทศบาลตามพระราชบัติญัติ พ.ศ. 2542 ตามประกาศในราชกิจจานุเบกษา เล่ม 116 ตอนที่ 9 ก ลงวันที่ 24 กุมภาพันธ์ 2542
จำนวนประชากร ณ มีนาคม 2557 
จำนวนทั้งสิ้น 5,974 คน
เทศบาลตำบลบ้านเหลื่อม
เทศบาลตำบลบ้านเหลื่อม เป็นเทศบาลแห่งหนึ่งใน อำเภอบ้านเหลื่อม จังหวัดนครราชสีมาเทศบาลตำบลบ้านเหลื่อม ตั้งอยู่ห่างจากจังหวัดนครราชสีมา ประมาณ 88 กิโลเมตรเทศบาลตำบลบ้านเหลื่อม แบ่งเขตการปกครองออกเป็น 3 ตำบล 7 หมู่บ้าน ดังนี้
ตำบลบ้านเหลื่อม ประกอบด้วย
ตำบลวังโพธิ์ ประกอบด้วย
ตำบลโคกกระเบื้อง ประกอบด้วย
จำนวนประชากร ณ มีนาคม 2557
จำนวนทั้งสิ้น 3,700 คน
เทศบาลตำบลประทาย
เทศบาลตำบลประทาย เป็นเทศบาลแห่งหนึ่งใน อำเภอประทาย จังหวัดนครราชสีมา
เทศบาลตำบลประทาย ตั้งอยู่ห่างจากจังหวัดนครราชสีมาไปทางทิศตะวันออกเฉียงเหนือ ประมาณ 97 กิโลเมตร เทศบาลตำบลประทาย แบ่งเขตการปกครองออกเป็น 9 หมู่บ้าน ดังนี้
จำนวนประชากร ณ 30 มิถุนายน 2555
จำนวนทั้งสิ้น 6,365 คน แยก เป็นชาย 3,121 คน หญิง 3,244 คน
จำนวนครัวเรือน ทั้งหมด 2,490 ครัวเรือน
ความหนาแน่นของประชากร มี 1,326.04 คนต่อตารางกิโลเมตร
เทศบาลตำบลเมืองยาง
เทศบาลตำบลเมืองยาง เป็นเทศบาลแห่งหนึ่งใน อำเภอเมืองยาง จังหวัดนครราชสีมาเทศบาลตำบลเมือยาง ตั้งอยู่ทางทิศตะวันออกเฉียงเหนือของจังหวัดนครราชสีมา ห่างจากจังหวัดนครราชสีมาระยะทางประมาณ 120 กิโลเมตร เทศบาลตำบลอรพิมพ์ แบ่งเขตการปกครองออกเป็น 12 หมู่บ้าน ดังนี้
จำนวนประชากร ณ มีนาคม 2557
จำนวนทั้งสิ้น 8,363 คน
สโมสรฟุตบอลโคราช ยูไนเต็ด
สโมสรฟุตบอลโคราช ยูไนเต็ด เป็นสโมสรฟุตบอลสมัครเล่นในประเทศไทย ตั้งอยู่ที่ตำบลปรุใหญ่ อำเภอเมือง จังหวัดนครราชสีมา ปัจจุบันลงแข่งขันในะดับไทยลีก อเมเจอร์ ทัวร์นาเมนต์
โดยสโมสรเริ่มส่งทีมเข้าร่วมการแข่งขันเป็นครั้งแรกในรายการฟุตบอลชิงถ้วยพระราชทานประเภท ง.ภายใต้ชื่อ โรงเรียนกีฬาเทศบาลนครนครราชสีมา และได้เลื่อนชั้นขึ้นมาแข่งขันในระดับถ้วย ค. ก่อนจะได้ตำแหน่งรองชนะเลิศฟุตบอลชิงถ้วยพระราชทานประเภท ค. ประจำปี 2556 และได้เลื่อนชั้นขึ้นไปเล่นในระดับถ้วย ข.
ในปี พ.ศ. 2559 สมาคมฟุตบอลแห่งประเทศไทยได้ยุบการแข่งขันฟุตบอลชิงถ้วยพระราชทานประเภทต่างๆ และรวมการแข่งขันเป็นไทยลีก อเมเจอร์ ทัวร์นาเมนต์ โดยสโมสรโคราช ยูไนเต็ด แข่งขันในไทยลีก อเมเจอร์ ทัวร์นาเมนต์ โซนภาคตะวันออกเฉียงเหนือ
กำบาย GK
มาเล็ก ยาวาหาบ
มาเล็ก ยาวาหาบ เป็นนักฟุตบอล สัญชาติไทย ปัจจุบันได้ลงเล่นให้กับ นครราชสีมา มาสด้า เอฟซี ในตำแหน่งกองหน้า
ตี้ อี่
ตี้ อี่ ตามสำเนียงกลาง หรือ ตีอิด ตามสำเนียงฮกเกี้ยน () เป็นพระเจ้าแผ่นดินจีนในราชวงศ์ชาง เสวยราชย์ตั้งแต่ปีที่ 1101 ถึง 1076 ก่อนคริสตกาล ราชธานี คือ เมืองอิน (殷)
เหวิน ติง
เหวิน ติง เป็นกษัตริย์โบราณแห่งจีน ในราชวงศ์ชาง ที่ทรงครองราชย์ใน 1112 – 1102 ปีก่อนคริสตกาล
มนตรี แหวนประดับ
จ่าอากาศมนตรี แหวนประดับ เกิดวันที่ 18 สิงหาคม พ.ศ. 2530 เป็นนักกีฬาวอลเลย์บอลชายทีมชาติไทย
รางวัลนาฏราช ครั้งที่ 5
รางวัลนาฏราช ครั้งที่ 5 ประจำปี พ.ศ. 2556 เป็นงานประกาศผลรางวัลยอดเยี่ยมด้านวิทยุกระจายเสียงและวิทยุโทรทัศน์ จัดโดยสมาพันธ์สมาคมวิชาชีพวิทยุกระจายเสียงและวิทยุโทรทัศน์ กำหนดการประกาศผลรางวัลในวันอาทิตย์ที่ 8 มิถุนายน พ.ศ. 2557 ณ โรงละครเมืองไทยรัชดาลัย เธียเตอร์ ภายในศูนย์การค้าดิเอสพลานาด ถนนรัชดาภิเษก กรุงเทพมหานคร นับเป็นครั้งแรกที่รางวัลนาฏราชประกาศผลในโรงละครแทนการจัดในห้องบอลรูมดังเช่นปีที่ผ่านมา ถ่ายทอดสดทางสถานีวิทยุโทรทัศน์ไทยทีวีสีช่อง 3 โดยในปีนี้ ภคชนก์ โวอ่อนศรี และสุนิสา สุขบุญสังข์ เป็นพิธีกรของงาน
ผู้ได้รับรางวัลเน้นตัวหนาละครทั้ง 23 เรื่องต่อไปนี้ ได้รับการเสนอชื่อเข้าชิงรางวัลนาฏราช ครั้งที่ 5
ละครทั้ง 4 เรื่องต่อไปนี้ ได้รับการลงคะแนนเสียงให้เป็นผู้ชนะรางวัลนาฏราช ครั้งที่ 5
พระเจ้าศรีธรรมาโศกราช
พระเจ้าศรีธรรมาโศกราช เป็นปฐมกษัตริย์เป็นต้นราชวงศ์ปทุมวงศ์ แห่งอาณาจักรตามพรลิงค์ เป็นผู้สร้างเมืองนครศรีธรรมราช จากชุมชนเดิมซึ่งมีชื่อเรียกว่า ตามพรลิงก์ บนหาดทรายแก้ว (บริเวณตำบลในเมือง อำเภอเมือง จังหวัดนครศรีธรรมราชในปัจจุบัน) เมื่อปลายพุทธศตวรรษที่ 17 จนกลายเป็นนครรัฐหรือเป็นอาณาจักรใหญ่ในคาบสมุทรไทย ก่อนที่จะเข้ารวมอยู่ในราชอาณาจักรไทย สมัยกรุงศรีอยุธยาในต้นพุทธศตวรรษที่ 20 พระนามกษัตริย์ พระองค์นี้ ปรากฏอยู่ในหลักฐานประวัติศาสตร์ท้องถิ่นหลายชิ้น เช่น ตำนานเมืองนครศรีธรรมราช และจารึกดงแม่นางเมือง (จารึกหลักที่ 35)
ตามตำนานของจังหวัดนครศรีธรรมราชได้กล่าวเล่าขานกันว่า พระเจ้าศรีธรรมาโศกราช ทรงพระนามเดิมว่า "อโศก" เป็นชาวอินเดียที่มีความเลื่อมใสในพระพุทธศาสนา เมื่อได้มาสร้างบ้านเมืองใหม่ขึ้น ทรงสถาปนาอาณาจักรนครศรีธรรมราชขึ้น เฉลิมพระนามว่า พระเจ้าศรีธรรมาโศกราช แปลว่า "พระเจ้าอโศกผู้ทรงธรรม" พระองค์ได้นำเอาพระพุทธศาสนา นิกายเถรวาท ลัทธิลังกาวงศ์เข้ามา นอกจากนั้นยังได้นำเอาลัทธิความเชื่อทางศาสนาพราหมณ์เข้ามาด้วย แต่เนื่องจากวิธีการปฏิบัติทางโลกมากกว่าทางธรรมจึงทำใหพิธีการของพราหมณ์ซึ่งเป็นทางโลกส่วนมาก อธิเช่น นิติประเพณี ราชเพณี ฯลฯ เข้ามาเกี่ยวข้องกับวิถีชีวิตของคนในดินแดนนี้มาก จึงทำให้ภาษาสันสกฤตซึ่งเป็นภาษาที่ใช้ในศาสนาพราหมณ์เป็นที่แพร่หลายในดินแดนนี้ด้วย พระเจ้าศรีธรรมาโศกราชได้สร้างเมืองนครศรีธรรมราชขึ้นราว ๆ พ.ศ. 1098 ในชั้นแรกคนทั่วไปไม่ได้เรียกว่า " นครศรีธรรมราช " อย่างเช่นในคัมภีร์บาลีเรียกว่า "พลิง" แต่ในชื่อเดียวกันนี้ ในศิลาจารึกเมืองไชยาจะเรียก " ตามพรลิงก์ " มาตั้งแต่อดีตและเรียกขานจนมาถึงทุกวันนี้